Pandai Sorok Perut, Yana Samsudin Hamil Lapan Bulan

Setelah lebih tiga tahun berusaha untuk menambah cahaya mata, akhirnya pelakon Yana Samsudin dan suami, Fadzil Zahari mengumumkan bakal menimang anak kedua mereka tidak lama lagi.

Dalam diam rupanya Yana kini sedang hamil lapan bulan dan dijangka bersalin awal November depan. Perkhabaran gembira it dimaklumkan oleh Fadzil menerusi Instagram semalam bersempena ulang tahun kelahiran isterinya yang ke-36.

Meluahkan rasa syukur di atas rezeki kuarniaan Tuhan itu, Fadzil mengucapkan terima kasih kepada pihak yang sentiasa yang mendoakan mereka. Katanya lagi, anak sulung mereka, Aisy Mateen tidak cemburu apabila mendapat tahu bakal mendapat adik.

“Alhamdulillah sekali lagi, nak maklumkan pada kawan-kawan dan sedara semua yang isteri abang dah mengandung 8 bulan setelah lebih 3 tahun menunggu dan usaha.

“Terima kasih pada semua yang doakan, hanya Allah SWT yang dapat balas jasa anda semua. Aisy Mateen tak cemburu pun, adik nak keluar bulan depan,” tulisnya.

Diruangan komen, rata-rata netizen teruja dan tidak menyangka Yana sudah hamil serta bakal melahirkan cahaya mata tidak lama lagi kerana pasangan itu tidak pernah memaklumkan mengenai kehamilan kedua itu.

Yana dan Fadzil mendirikan rumah tangga pada Februari 2015 dan dikurniakan seorang anak lelaki bernama Aisy Mateen pada 21 Julai 2016.


Hidayah Tunaikan Impian Arwah Abam Untuk Buka Kedai Sendiri

Hampir lima bulan berniaga cempedak goreng di tepi jalan, akhirnya Hidayah berjaya membuka kedainya sendiri. Menurut Hidayah, tujuannya memiliki kedai sendiri adalah untuk mencari premis yang lebih selesa dan praktikal berbanding gerai sebelum ini.

Kata Hidayah lagi, tapak dimana dia berniaga di tepi jalan itu tidak sistematik malah kurang sesuai untuk membawa anaknya, Syed Uthman Hamzah Al-Juffrey yang masih kecil.

BACA: Lima Bulan Jual Cempedak Goreng Tepi Jalan, Hidayah Berjaya Buka Kedai Sendiri

“Saya ambil masa juga iaitu selepas 5 bulan berniaga di gerai dan barulah berjaya buka kedai ini. Mula-mula saya fikir, sampai bila nak berniaga di tepi jalan dengan keadaan cuaca sekarang yang tak menentu.

“Kalau hujan lebat, saya tak dapat meniaga sebab tapak itu dinaiki air dan khemah akan rosak. Saya juga kesian pada Hamzah yang terpaksa berpanas dan berhujan.

“Dari situ saya fikir, saya sudah boleh cari kedai. Saya cuba mohon kedai di bawah Majlis Daerah Sabak Bernam (MDSB) pada bulan Julai lalu. Alhamdulillah, pada bulan Ogos permohonan kedai saya diluluskan. Syukur sangat,” katanya kepada Gempak.

Dalam pada itu, Hidayah berkata dia dan arwah suaminya pernah menyimpan hasrat untuk membuka kedai sendiri namun tidak kesampaian. Namun, dia akhirnya dapat menunaikan impian suaminya itu.

“Kedai ini memang salah satu plan saya bersama arwah untuk menjalankan perniagaan di samping dapat mengisi masa lapang. Dan sekarang, tiba masanya untuk saya merealisasikannya.

“Terima kasih tak terhingga juga pada ahli keluarga yang banyak membantu dan bersusah payah bersama tanpa henti. Saya sangat gembira sebab saya mampu menunaikan impian arwah suami,” katanya.


Pernah Diekori Lelaki Hingga Ke Rumah Punca Bekas Isteri PU Abu Berniqab

Ramai yang bertanyakan bagaimana dia istiqamah dalam menjaga aurat dan memakai bekas isteri Pencetus Ummah (PU) Abu Sufyan iaitu Ain Afini berkongsikan pengalaman dia mula berniqab seawal usia 18 tahun.

Menerusi perkongsian di Instagram, Ain berkata punca dia pada mulanya untuk melindungi dirinya dari diekori seorang lelaki hingga balik ke rumah. Ujarnya, dia memakai niqab untuk keselamatan dan akhirnya menjadi kebiasaan.

“Banyak sangat Ain terima DM (mesej peribadi) soalan macam ni, macam mana nak istiqomah. Macam mana nak kekal jaga aurat, macam mana nak pakai purdah tapi keluarga tak bagi? Ain kongsi pengalaman Ain ya.

“Gambar ni masa tahun 2014. Masa tu baru umur 18 tahun. Punca terdetik nak pakai niqab sebab selalu sangat keluar sorang pergi sana sini dan pernah kena ikut dengan lelaki sampai lah pintu belakang rumah.

“Jadi nak dipendekkan cerita untuk keselamatan masa tu Ain pakai niqab. Kalau balik rumah dari UIA pun naik keretapi then naik bas. Jadi rasa selamat lah sikit.

“Tapi lama- lama dah jadi kebiasaan sebab bila pakai niqab ni rasa bersalahnya nak buat benda bukan-bukan. Bila kita cuba usaha nak jadi baik ni, memang kena paksa. Paksa sampai betul-betul jadi ikhlas,” katanya.

Dalam posting berkenaan, Ain turut memuat naik gambarnya mula memakai niqab pada tahun 2014. Dalam pada itu, Ain berkata untuk berubah perlu perlahan-lahan dan lakukan yang wajib terlebih dahulu.

“Nak berubah tak perlu pun terus pakai niqab, perlahan-lahan jaga mana yang wajib dulu lagi bagus. Kalau parents tak bagi pakai tak perlu lah pakai sebab mana satu yang wajib? Kita jaga solat, perlahan-lahan longgarkan pakaian, jaga aurat lengan, pakai stokin.

“Tak apa semua ambil masa asalkan kita usaha. Minta Allah tetapkan hati kita untuk sentiasa dijalanNya sebab hati ni sifatnya berbolak-balik. Allah baik Allah bantu,” katanya.


OMG! Bayar Gas Memasak Petron Guna E-Wallet Jer Sekarang?

Pernah tak berada dalam situasi anda nak bayar e-hailing atau delivery, lepas tu duit berterabur. Ergh, masa tu memang betul sakit hati nak kutip duit yang jatuh tu. Lecehnyaa kan?

Apa yang anda nak baca selepas ni pasti akan membantu anda memudahkan urusan seharian anda. Nak tahu apa? Scroll kat bawah ni.

Petron Malaysia kini menawarkan pilihan pembayaran tanpa tunai kepada pembeli gas memasak LPG, Petron Gasul mereka. Petron Malaysia sentiasa mengutamakan keselamatan dan keselesaan anda. Jadinya, mereka manfaatkan perubahan ini ke arah pembayaran secara digital untuk anda.

WOW! So lepas ni dah tak payah berada dalam situasi memalukan macam tadi kan?

Nak nak pulak dengan situasi COVID-19 sekarang ni. Kita kan masih dalam tempoh Pelaksanaan Perintah Kawalan Pergerakan Pemulihan (PKPP) hingga Disember ni, jadi anda boleh kurangkan pergerakan dan sentuhan fizikal sebagai langkah berjaga-jaga.

Apa yang bestnya, Petron Gasul sekarang boleh dibeli dengan menggunakan e-wallet seperti Boost, TnG, Grabpay, Maybank QRPay, MBSB, MCash, Alipay dan UPI QRPay. Kami berani guarantee yang anda mesti ada salah satu aplikasi ni kan? Kalau tak ada tu baik download sekarang untuk mudahkan anda!

Anda boleh membuat pesanan silinder Petron Gasul ini melalui pengedar Petron LPG di kawasan anda dan pilih jer mana-mana aplikasi e-wallet yang tersenarai untuk membuat pembayaran. Semudah ABC kan?

Kalau tak tahu nak order di mana, boleh ke Facebook Petron dan berbual dengan Chatbot  mereka, “Tania”. Tanya tentang Gasul, masukkan alamat anda, dan “Tania” akan pilih pengedar yang terdekat dengan anda!

So gais, pasni tak payah susah-susah nak sediakan cash, E-wallet kan ada!


Bekas Kekasih PU Riz Dedah Hubungan 5 Tahun Berakhir Kerana Orang Ketiga

Bekas kekasih Pencetus Ummah (PU) Rizz iaitu Amal Syahmina tampil memuat naik satu kenyataan selepas menerima pelbagai kecaman susulan tindakannya mempertikaikan tindakan seorang selebriti yang digosipkan dengan pendakwah muda itu.

Menurut Amal, dia mengakui bahawa apa yang dilakukannya itu merupakan satu kesilapannya sendiri dan dia tidak sewajarnya menjatuhkan hukum terhadap seseorang yang cubah perbaiki diri menjadi lebih baik.

“Ya, saya mengaku salah kerana ‘bitter’. Sebagai seorang Muslim, kita tiada hak untuk menghukum niat seseorang apabila mereka sedang cuba memperbaiki diri ke arah yang lebih baik.

“Saya sepatutnya boleh memberikan reaksi yang lebih baik. Saya mempunyai alasan tersendiri untuk berasa sedih. Apapun, saya mengaku, ianya adalah kesilapan saya,” katanya.

Bagaimanapun, Amal berkata dia mempunyai alasan tersendiri bertindak sedemikian dan mendedahkan bahawa hubungannya dengan bekas kekasih mula retak selepas kehadiran orang ketiga.

“Hubungan kami diuji dengan kehadiran orang ketiga dan ia merupakan kesalahannya sendiri kerana tidak cuba mempertahankan saya.

“Meletakkan saya sebagai satu pilihan merupakan satu hal yang tidak wajar. Apapun, anda berhak untuk memilih apa yang anda mahu lakukan, maka, saya hormat keputusan anda dan cuba menerimanya,” katanya.

Katanya lagi, tiada seorang pun yang pernah tahu dan merasai akan kesakitan yang pernah dilaluinya selama ini kerana mereka yang mengecam tidak melalui lima tahun perhubungan dengan pendakwah berkenaan.

“Sebahagian daripada anda cuba mengeluarkan kata-kata yang kurang senang didengar dengan memberitahu yang saya bukan yang terbaik. Anda bukanlah insan yang menjalin hubungan dengannya selama lima tahun.

“Anda bukanlah insan yang begitu rapat dengan keluarga saya, dan paling penting, bukan ada yang pernah berjanji dengan keluarga saya dan diri saya yang anda akan mengahwini saya.

“Saya berharap semua orang baik-baik sahaja. Saya mahu mulakan hidup baru untuk kebaikan saya sendiri. Saya tidak pernah menyesal mengenalinya,” tulisnya.


Aafiyah Cium Perut, Siti Nurhaliza Hamil Anak Kedua?

Baru-baru ini penyanyi tersohor tanah air, Datuk Seri Siti Nurhaliza ada memuat naik satu video mempromosikan produk makanan kesihatan miliknya di ruangan Instagram miliknya.

Namun, apa yang menjadi perhatian ramai aksi spontan anaknya, Siti Aafiyah yang dilihat beberapa kali cuba mencium perut ibunya. Aksi Aafiyah itu sekaligus menimbulkan spekulasi penyanyi itu sedang hamil anak kedua.

BACA: Aafiyah Buat Kek Sempena Anniversary Ke-14 Siti Nurhaliza & Datuk K

DM @beausitiofficial untuk join telegram BEAUSITI KONGSI KAYA 2.0 SUPPORT GROUP & dapatkan link anda dengan hanya mengikuti langkah2 yg telah diberikan dalam telegram! Jom JANA PENDAPATAN TANPA MODAL hanya dengan BEAUSITI

A post shared by  Siti Nurhaliza Tarudin (@ctdk) on Sep 24, 2020 at 7:08am PDT

Diruangan komen rata-rata netizen mengatakan Siti Aafiyah seolah-olah memberi ‘petunjuk’ bahawa Siti Nurhaliza kini sedang hamil. Dalam pada itu, ramai peminat turut mendoakan yang terbaik untuk penyanyi kesayangan ramai itu.

Malah, ramai yang tidak melepaskan peluang untuk mengucapkan tahniah meskipun tiada respon daripada Siti sendiri mengenai spekulasi berkenaan.


Isteri Ali Puteh Selamat Lahirkan Bayi Lelaki

Diduga dengan pemergian anak perempuannya pada usia tiga bulan tahun lalu, kesedihan pelawak Ali Putih terubat apabila isterinya, Melati Fitri selamat melahirkan cahaya mata lelaki pagi tadi.

Perkhabaran gembira itu dimaklumkan oleh Ali menerusi Instagram miliknya sebentar tadi. Bayi seberat 3.07 kilogram itu dilhiarkan kira-kira jam 4 pagi di sebuah pusat perubatan di Kuala Lumpur.

Menerusi perkongsian itu, Ali turut meluahkan rasa syukur proses kelahiran anak ketiganya itu berjalan dengan lancar dan dipermudahkan.

Beberapa jam sebelum kelahiran, Ali sempat memuat naik foto isterinya terbaring di katil menanti waktu bersalin di hospital berkenaan dan memohon kepada orang ramai mendoakan proses kelahiran.

Dalam pada itu, Ali dan isteri sepakat menamakan anak lelaki mereka Syed Umar Iskandar. Ujarnya, sejak dari awal lagi dia memang mahu meletakkan nama arwah abangnya pada anaknya.

“Memang dari awal saya nak nama arwah Abam ada. Jadi saya ambil Umar itu. Ingatan kami terhadap arwah tidak pernah pudar.

“Sebaik sahaja Umar Iskandar dilahirkan, saya sebak…Emak juga tidak berhenti menangis sejak saya kongsikan berita kelahiran Umar.

“Pastinya arwah orang yang paling sibuk saat ini kalau dia ada…Sebab sebelum ini pun memang begitu, teringat pula keletah teruja arwah saat ini,” katanya sebak.

Ali atau nama sebenarnya Syed Ali Mubarak Syed Mohd Ridzuan dan Melati Fitri Abdullah mendirikan rumah tangga pada Mei 2016.

Hasil perkahwinan mereka dikurniakan dua anak perempuan Sharifah Nur Aaira Qaireen, 3 tahun dan Sharifah Nur Ainul Mardhiah yang meninggal dunia selepas tiga bulan dilahirkan akibat komplikasi jantung.


Chacha Maembong Bercinta Dengan Datuk Z?

Timbul teka-teki mengenai hubungan Chacha Maembong dengan seorang usahawan apabila mereka tampil sedondon dalam satu majlis, bagaimanapun pelakon itu menafikan dirinya sedang menjalin hubungan cinta dengan usahawan berkenaan dikenali sebagai Datuk Z.

Menurut Chacha, lelaki berusia awal 30-an itu hanya sekadar rakan niaga yang banyak memberikan tunjuk ajar kepadanya mengenai selok-belok perniagaan. Malah, Datuk Z turut membantunya dalam menghasilkan produk pertama keluarannya.

“Sebagai orang yang masih baru di dalam bidang ini, saya perlukan bantuan daripada individu yang betul dan berpengalaman, selain adik-beradik.

“Saya bersyukur dipertemukan dengan Datuk Z kerana dia berminat untuk membantu saya memulakan perniagaan. Ketika saya kongsikan minat ke arah perniagaan, dia cuba realisasikan dan kami mula berbincang serta mencari idea.

“Datuk Z menguruskan segala hal berkaitan pengurusan memandangkan saya sibuk dengan jadual penggambaran, manakala saya akan terbabit untuk proses pemasaran,” katanya.

Kata Chacha lagi, Datuk Z antara individu yang berjaya mengubah dirinya untuk menjadi lebih matang supaya dapat membantu keluarga. Chacha berkata buat masa ini dia tidak mahu memikirkan soal cinta selepas apa yang berlaku dalam hidupnya sebelum ini.

“Dia individu yang baik dan banyak bimbing saya dalam menguruskan perniagaan. Pada masa sama, dia juga tidak kedekut untuk kongsikan ilmu. Sebagai rakan niaga, saya juga masih lagi dalam proses mengenalinya.

“Saya berharap kerjasama ini berlangsung dalam tempoh yang panjang. Siapa tahu kalau hanya kenalinya dengan ala kadar saja, mungkin akan jadi hal macam-macam di kemudian hari.

“Jadi lebih baik untuk kami saling mengenali secara profesional dan serius. Setakat ini, saya percaya dengan kredibiliti Datuk Z selain ahli keluarga turut mengenalinya,” katanya.


“Bimbo Bimbo Aku Pun, Aku Cerdik & Banyak Duit”

Kini bergelar jutawan kosmetik di usia muda, pelakon dan ahli perniagaan Syifa Melvin berkata dia kini lebih memberi fokus terhadap bisnes yang diusahakan bersama adik-beradiknya berbanding kerjaya seni.

Tidak menafikan istilah ‘bimbo’ sering dikaitkan dengan wanita yang berpenampilan menarik, bagaimanapun Syifa berkata perkara itu tidak menjadi masalah kerana jika tidak tahu tentang sesuatu seseorang itu boleh cuba belajar.

BACA: “Ramai Tak Tahu Saya Pernah Bangun Kerja Jam 5 Pagi, Tapi Dilabel ‘Gold Digger’

“Perempuan cantik yang dikaitkan dengan perkataan bimbo itu sudah biasa dengar sebab kadang-kadang ada yang buat ia sebagai bahan jenaka. Akan tetapi bagi saya ‘biarlah bimbo-bimbo aku pun, aku cerdik dan banyak duit. Itu penting.

“Malah rasanya kalau bimbo kita boleh cuba berubah dengan mencari ilmu,” katanya kepada Media Hiburan.

Dalam pada itu, Syifa berkata dia pernah lagi menerima kecaman mahapun ada netizen menggelarkannya bimbo. Malah, Syifa menyifatkan kejayaan yang diraihnya ini adalah bukti kredibilitinya dalam dunia perniagaan.

“Setakat ini saya tak pernah lagi menerima kecaman sedemikian secara langsung. Cuma apa yang saya boleh kongsi, apa yang kami kecapi menerusi Kekasih ketika ini adalah ‘dendam’ terbaik,” katanya.


Serious lah, OPPO Lancarkan Jam Pintar Android Yang Paling Best Pernah Kami Jumpa!

Lain macam betul keluaran teknologi terbaru daripada jenama OPPO kali ni. Mengancam habis beb! Buat pertama kalinya di Malaysia, OPPO melancarkan OPPO Watch yang direka khas untuk memudahkan kehidupan seharian anda!

Fuhh tak sabar rasa nak tahu apa yang menarik tentang OPPO Watch. Dengar cerita OPPO Watch ni adalah jam pintar Android paling hebat yang pernah dihasilkan. Anda pasti nak tahu juga kan? Apa kata kita layan info di bawah.

OPPO Watch ini bukan setakat stylish, tapi boleh memudahkan kehidupan harian anda yang always on-the-go! Anda mesti hairan kan kenapa kami berkata begitu. Ini semua gara-gara anda boleh menggunakan Wear OS dari Google.

Apa yang menariknya dengan Wear OS dari Google ini, siri OPPO Watch menyediakan lebih daripada 4,000 aplikasi dalam Google Play Store. Dengan features yang sangat membantu, game, dan pelbagai lagi aplikasi lain membolehkan anda untuk stream muzik, respon pada panggilan dan teks dengan pantas, check out berita setiap hari, melakukan pembayaran dengan pantas walaupun dimana sahaja anda berada.

Anda juga boleh mengecas OPPO Watch ini sepantas kilat kerana dengan VOOC Flash Charge! OPPO Watch dilengkapi dengan sistem ketahanan dual-chip bersama dengan cip dual Qualcomm Snapdragon Wear 3100 SoC dan Ambiq Apollo3 MCU untuk memberikan dua mod daya tahan. Dalam Mod Pintar, jam tangan ini dapat bertahan hingga 36 jam, manakala dalam Mode Ketahanan, data masuk, peringatan, dan pemantauan jantung bertahan sehingga 21 hari.

Jangan risau jika anda lupa mengecas jam tangan pada waktu malam kerana ianya dilengkapi dengan sistem Pengecasan Kilat Watch VOOC. Jam tangan hanya memerlukan 15 minit masa pengecasan untuk mencapai tahap bateri yang cukup untuk penggunaan seharian. Caj penuh pulak mengambil masa hanya 75 minit sahaja, yang jauh lebih cepat daripada produk lain di pasaran.

Jadi tak ada lah ambil masa yang lama untuk tunggu bateri jam anda penuh. Jangka hayat bateri OPPO Watch ini juga tahan lama tau. So memang sesuai dengan anda yang sentiasa nak cepat dalam setiap pergerakan.

Tak perlu tukar-tukar jam, dengan OPPO Watch, anda boleh style kan untuk digayakan dengan outfit anda. Memang kali tu, meletops habis lah gambar korang. Orang tak akan tengok outfit sahaja tau, tapi part jam tu mesti ada yang komen bertanya beli di mana dan brand apa. Maklumlah barang cantik memang ramai yang nak tahu.

Keunikan OPPO Watch ini ditambah lagi dengan ciri always-on display pada AMOLED screen untuk paparan HD dan brightness sehingga 1000 nits, yang memastikan paparan pada OPPO Watch anda clear dan terang walaupun di bawah matahari terik.

Nak-nak lagi OPPO Watch ini mempunyai paparan tanpa bingkai sebesar 1.91 inci dengan ketebalan hanya 46mm dan dilengkapi dengan 3D dual-curved display yang selalunya direka untuk smartphone. Dan paling best jam tangan AI ini boleh buat pelbagai gaya untuk dipadankan dengan pakaian harian anda.

Contohnya pada gambar kat atas ni, Outfit-Matching AI watch face pada OPPO Watch ini membolehkan anda untuk snap gambar OOTD anda dan algoritma AI akan memberikan anda pelbagai pilihan watch face yang matching dengan pakaian anda! Menarik kan, tak payah nak tukar-tukar jam. Tukar watch face je!

Jangan tak tahu, OPPO Watch ada dua warna, iaitu Black dan Glossy Gold untuk 46mm dan Pink Gold dan Black untuk 41mm dengan pilihan tali jam silicone dan kulit yang senang untuk ditukar. Jadi anda boleh pilih warna tali ikut mood anda!

Untuk anda fitness junkie dan gym goer, OPPO Watch ni memang perlu jadi BFF anda! Sebab di dalam OPPO Watch ini dilengkapi dengan pelbagai function yang hebat untuk memantau dan mengekalkan tahap kesihatan anda. Apa yang best? Ni list nya:

1. Real-Time Heart Rate Monitoring – Dengan 4 sensor yang terdapat pada OPPO Watch ini, anda akan dapat memantau kadar degupan jantung anda sepanjang masa.

2. Sleep Monitoring – Dari jam 8pm – 10am, OPPO Watch akan sentiasa memantau pola tidur anda dan pada esok paginya apabila anda bangun, OPPO Watch akan memberikan report untuk anda pantau kualiti tidur anda malam tadi!

3. Get-up Reminder / Break Reminder – Jika dalam masa satu jam kurang daripada 20 langkah yang direkodkan, OPPO Watch akan menghantar reminder pada anda untuk melakukan 5 minit gerakan atau senaman ringan.

4. Breathing to Reduce Stress – Anda juga boleh mengurangkan kadar stress dan tekanan dengan bantuan daripada OPPO Watch yang akan melatih anda untuk bernafas dengan perlahan dan disertakan juga dengan bantuan suara, getaran dan gambar ‘interface’ untuk membantu anda relax dan kekal tenang.

Paling best OPPO Watch ini boleh tahan air sedalam 50M. Jadi bila anda nak swimming tu boleh lah pakai OPPO Watch untuk pantau tahap kecergasan anda.

Amacam best kan function yang ada dalam OPPO Watch ni, memang rugi kalau ada yang abaikan untuk menggunakan OPPO Watch ini. Semua ada, anda tunggu pakaikan di tangan jer, lepas tu boleh gayakan dengan pelbagai gaya. Senang cerita jam tangan pintar ini mesti dimiliki untuk menjadikan hidup anda lebih mudah, lebih sihat dan bergaya.

Nah, korang check out lah perbezaan OPPO Watch versi 46mm dan 41mm. Yang mana satu korang nak?

Ehhh.. belum habis! Bukan setakat OPPO Watch je, telefon pintar OPPO FindX2 Pro juga turut dilancarkan hari ini dengan variasi warna terbaru, iaitu Green Vegan Leather Edition!

Awal tahun ini, OPPO FindX2 Pro diperkenalkan ke pasaran dan telah menerima sambutan yang memang awesome dari peminat telefon pintar.

Peranti ini dilengkapi dengan skrin 6.7 inci dengan kuasa resolusi QHD + AMOLED dan menyokong kadar penyegaran 120Hz, menjadikannya salah satu paparan berkualiti tinggi di pasaran. Ditambah dengan Sistem Kamera Ultra Visi, menjadikan pengalaman fotografi yang versatil dan serba boleh! Tambah pulak lagi dengan paparan warna 10-bit dengan 1,000,000,000 (1 bilion) warna yang memberikan paparan kandungan yang sempurna dan ketepatan pemulihan warna. Memang tiptop lah display pada peranti ni!

Platform Mudah Alih Qualcomm Snapdragon 865 dan Sistem Modem-RF Qualcomm Snapdragon X55 5G, digabungkan dengan cas kilat 65W SuperVOOC 2.0 yang membolehkan anda mencapai tahap bateri 60% dalam masa 15 minit sahaja, peranti rekaan OPPO ini menjaminkan pengalaman baru dan menarik untuk anda.

Variasi warna terbaru OPPO FindX2 Pro Green Vegan Leather Edition ini diilhamkan dari warna kehijauan ‘pistachio’ yang dihasilkan untuk melambangkan tranquility dan empowerment yang mampu memberikan ketenangan dan kebolehan untuk menangani setiap situasi dan cabaran hidup.

So amacam, best tak OPPO Watch dan OPPO FindX2 Pro ni?

Bagi anda yang dah lama idamkan smart watch macam OPPO Watch dan peranti hebat macam OPPO FindX2 Pro ni jangan lupa buat pre order sekarang sehingga 2 Oktober 2020 dengan harga hanya RM1,299 untuk OPPO Watch versi 46mm dan RM899 untuk OPPO Watch 41mm! Dengan setiap pre-order anda akan menerima 2 tali jam tangan bernilai RM199.

Sepanjang tarikh pre-order, anda juga akan menerima diskaun 10% untuk OPPO Watch apabila anda membeli peranti OPPO Reno4 Series atau OPPO FindX2 Series.

Berita baik juga untuk pelanggan sekitar Lembah Klang! OPPO telah berkolaborasi dengan Katun, artis graffiti terkenal Malaysia untuk menghasilkan strap eksklusif untuk 50 pre-order pertama dari pelanggan sekitar Lembah Klang. So bukan setakat dapat 2 straps percuma, korang juga akan dapat 1 lagi strap eksklusif, siap boleh personalize nama korang pada strap tu! Pelanggan terpilih akan dapat tengok sendiri Katun designkan strap korang tu di OPPO Flagship Store @ The Garden Mall pada hari jualan pertamanya pada 3 Oktober 2020 ini!

Bukan itu je! OPPO turut menawarkan pembelian istimewa bermula 3 Oktober 2020 untuk kedua-dua peranti terbaru mereka, OPPO Watch dan OPPO FindX2 Pro Green Vegan Leather Edition. Anda boleh memiliki kedua-dua peranti tersebut dengan harga RM5,399 sahaja (harga asal RM6,097). Dengan pembelian istimewa ini, anda akan menerima sepasang OPPO Watch versi 46mm dengan tali tambahan, dan peranti eksklusif OPPO FindX2 Pro Green Vegan Leather Edition. Gila best lah!

Dapatkan X2 Pro 5G Green Vegan Leather Edition Exclusive Gift Box: https://bit.ly/3j4fNLv


Betul Ke Sofa Kulit Cepat Rosak? Ini 3 Kelebihannya Yang Anda Tak Tahu

Bila sebut saja berkenaan hiasan dalaman rumah, sofa memang antara perkara utama yang turut mempengaruhi keputusan dalam susunan ruang yang ada. Tapi sebenarnya tak mudah jugak nak pilih sofa ini, lebih-lebih lagi buat mereka yang baru pertama kali nak menghias sendiri.

Mari kami kongsikan sikit beberapa kelebihan dan juga keistimewaan sofa kulit yang mungkin anda tak pernah tahu sebelum ini.

Bila kita nak berbelanja untuk barangan perabot, harga merupakan salah satu perkara utama yang menjadi penentu kepada pilihan yang ada. Jika murah sangat, faham-faham sajalah, lagi pulak jika tiada waranti.

Buat yang tak mahu sakit kepala di masa depan, sofa kulit memang jawapan yang tepat. Sekurang-kurangnya dapat jimat satu bahagian dan boleh berbelanja untuk hiasan rumah yang lain pula,kan?

Siapa yang suka buat makan-makan pasti faham sangat bila majlis sudah selesai, habis sofa dan tempat lain dicomotkan dengan kesan makanan atau minuman yang tumpah. Lagi sedih, sudah sental pun kesan kotoran masih tak hilang dan nak kena buka sarungnya dan hantar ke dobi pula.

Ini berbeza dengan sifat sofa kulit yang mudah untuk dicuci. Tapi kami nak pesan, jangan pula gunakan sabun pencuci pinggan, nanti kulit akan cepat rosak. Guna kain lap microfiber pun sudah cukup.

Ketahanan inilah yang sentiasa pengguna inginkan tapi dalam masa yang sama, ramai juga yang terkena sebab dapat sofa yang kualitinya tidak seberapa.

Ketahanan jangka hayat sofa kulit mampu memberikan anda penjimatan berganda di masa hadapan. Ini kerana tekstur dan rekaan mereka memang dicipta untuk tahan lama dan yang paling penting – pastikan ia adalah kulit sebenar.

Tak mahu cakap banyak dan nak beritahu anda semua, sekarang inilah pilihan terbaik yang anda boleh dapatkan di Rozel. Apa yang paling penting, kualiti 100% kulit lembu dari Itali ini adalah paling top.

Ia dibuat dari bahagian cow hide yang sememangnya sangat terkenal dengan ketahanan, tebal namun cukup selesa. Ia juga lebih kuat dan lebih baik berbanding dengan sofa kulit jenama lain.

Selain itu, melihatkan Ebel di depan mata sudah cukup untuk menggambarkan kemewahan dan juga nilai eksklusif yang tinggi. Kami kongsikan beberapa gambar rekaan sofa kulit Ebel yang tersergam kemas dan penuh citarasa klasik ini untuk tatapan anda.

Jika hati sudah berkenan, bolehlah pegang tangan pasangan anda dan bawa mereka ke cawangan Rozel yang berdekatan dan mencuba sendiri keempukan sofa kulit Ebel ini.

Bermula dari RM5,900 (ada pilihan 0% selama 24 bulan), pastinya sofa Ebel ini nanti akan sentiasa memberikan keselesaan terbaik buat anda.


“Kalau Boleh Bagi RM10K Sebulan, Saya Duduk Diam Dekat Rumah”

Umum mengetahui peserta-peserta program realiti Gegar Vaganza musim ketujuh sudah pun diumumkan dan boleh dikatakan ramai penyanyi bertaraf lagenda turut menyertai pertandingan tersebut termasuklah penyanyi rock, Mus May.

Bagaimanapun, Mus mempunyai sebab tersendiri menyertai pertandingan itu atas tujuan untuk mencari rezeki. Mus turut meminta orang ramai melihat realiti dan hakikat kehidupan dimana dia perlu mencari rezeki untuk meneruskan kehidupan.

“Macam biasa ramai yang akan pertikai kenapa taraf ‘lejen’ kena masuk pertandingan. Kita berbalik ke realiti dan hakikat kehidupan. Tujuan utama nak cari rezeki.

“Tak ada terfikir nak bertanding pun. Saya setkan macam setiap minggu ada show jer. Menang kalah tolak tepi dulu. Yang penting saya boleh ke tidak deliver dengan baik,” jelasnya.

Dalam pada itu, Mus berkata sudah hampir 34 tahun penglibatannya dalam industri muzik tanah air, kini sudah tiba masanya untuk dia mencuba genre muzik lain selain rock.

Mus turut meminta netizen supaya berhenti untuk berdebat serta mempertikaikan kelayakannya untuk bertanding menerusi Gegar Vaganza.

“Sudah-sudahlah tu buat forum ini tak boleh itu tak boleh. Kalau yang cakap tak layak atau tak boleh masuk bertanding tu. Kalau boleh bagi saya RM10,000 sebulan saya akan duduk diam kat rumah,” katanya.


Rita Rudaini Didik Anak Bagi Kucing Jalanan Makan Sebelum Ke Sekolah

Menerusi satu perkongsian di Instagram, Rita Rudaini mendedahkan cara mendidik anaknya berkongsi rezeki dengan sesama makhluk. Rita berkata setiap hari sebelum ke sekolah dia bersama anak-anaknya akan memberi makan kepada kucing jalanan.

Menurut Rita, dia menggangap kehadiran kucing itu membawa rezeki kepada mereka. Rita turut memuat naik video memaparkan anaknya, Airit Rayyan Rizqin dan Airit Qaqa Arjuna memberikan makanan kepada beberapa ekor kucing jalanan.

“Setiap hari sebelum pergi sekolah,mesti singgah bagi makanan dan air dekat kucing. Didik anak-anak berkongsi rezeki sesama makhluk.

“Pernah tak ada kucing yang tiba-tiba datang ke rumah kita? Kadang-kadan pergi buang tapi datang balik. Bergembiralah kerana anda terpilih untuk mendapatkan kurniaan rezeki yang berpanjangan dari Tuhan.

“Allah SWT nak menegur kita bahawa jika kita menolak kehadirannya, seolah-olah kita menolak rezeki yang melimpah ruah telah diperuntukkan Allah swt untuk kita,” tulisnya.

Kata Rita lagi, kucing bukan sahaja membawa rezeki dari segi wang ringgit atau harta benda tetapi juga dalam bentuk kegembiraan, kesihatan dan ketenangan. Rita turut berpesan supaya bersangka baik dengan Tuhan jika didekati kucing.

“Kucing itu hanya menjadi asbab kepada terjemputnya segala rezeki ini dgn keikhlasan kita dan doa dari kucing utk tuan rumah.

“Jadi selepas ini jika kita didekati kucing berbaik sangkalah kepada Tuhan kerana agenda rezeki kita dari Tuhan itu lebih baik dari perancangan kita sendiri. Dan mungkin kehadiran kucing itu menjadi kunci kepada turunnya rezeki di dalam hidup kita.

“Rezeki bukan hanya wang ringgit dan harta benda tapi juga dalam bentuk yang lain seperti kegembiraan, kesihatan, ketenangan, ilmu, kemudahan dan pelbagai lagi di dunia dan akhirat,” tulisnya.


Suami Buat Solat Sunat Sebelum Benarkan Noraniza Idris Sertai GV7

Diumumkan sebagai salah seorang peserta Gegar Vaganza musim ke-7, ramai yang mempersoalkan keputusan penyanyi Noraniza Idris kerana didakwa tidak sesuai dengannya yang sudah bertaraf legenda.

Bagaimanapun, Noraniza atau lebih mesra disapa Kak Ani berkata dia mempunyai alasan tersendiri menyertai pertandingan tersebut dimana dia melihat peluang dapat menarik muzik Irama Malaysia kepada penonton.

BACA: Sekali Lafaz, Noraniza Idris Kini Sah Bergelar Isteri Jeffri Hudi

“Apa yang dilakukan demi masa depan muzik Irama Malaysia. Saya lebih melihat kepada peluang yang diperoleh selepas menyertai program ini. Saya, seorang penggemar muzik irama tradisional yang tegar.

“Sebelum ini, saya agak sukar membawa irama ini ke depan. Justeru, apabila orang melihat saya di pentas berkenaan, dapatlah juga menarik irama ini untuk bersama saya. Bukan mudah menyertai pertandingan kerana banyak tekanan, tetapi saya sedia kembali belajar.

“Saya tak pernah belajar vokal sepanjang lebih tiga dekad dalam bidang nyanyian. Untuk program GV7, pihak pengurusan menyediakan seorang guru untuk melatih saya. Jujurnya, saya tak yakin mahu menyertainya jika berseorangan,” katanya kepada BH Online.

Dalam pada itu, Kak Ani berkata suaminya turut menetapkan syarat untuk menyertai pertandingan tersebut iaitu pakaian tak boleh keterlaluan dan dilarang terkinja-kinja di atas pentas.

“Sebelum memberi kebenaran, suami buat solat sunat dan bertanyakan beberapa soalan kepada syarikat pengurusan, Mind Order yang menjadi wakil Astro untuk melamar saya menyertai program GV7.

“Selepas berpuas dengan jawapan yang diberikan, barulah suami beri keizinan. Itupun ada syarat yang perlu dipatuhi seperti jaga cara berpakaian dan tidak terlalu terkinja-kinja atas pentas. Maklum sahajalah, suami saya seorang bilal.

“Anak juga berpesan perkara yang sama. Segala pesanan akan saya ingat demi menjaga nama baik keluarga dan anggota keluarga lain. Tak mahu nanti ada sesiapa yang terasa hati,” ujarnya.


Ayu Damit Mengaku Pernah Lupa Diri Lepas Menang One In A Million

Pernah bergelar juara program realiti One In A Million sekitar 12tahun lalu, penyanyi dan bintang Gegar Vaganza musim ke-7 iaitu Ayu Damit sebak apabila mengenang kembali kisah lalunya.

Ayu mengakui dia pernah tersilap langkah dan lupa diri sehingga ianya meninggalkan kesan terhadap karier nyanyiannya. Ujarnya lagi, ketika itu tiada siapa yang membimbing namun bersyukur dirinya diuji ketika itu.

“Saya mengaku pernah mengalami kejutan budaya selepas muncul juara dalam program realiti tersebut. Ketika itu saya terlalu mengikut darah muda.

“Tambah-tambah lagi kita ni ‘zero’ dan tidak tahu apa-apa tentang industri. Tidak ada yang membimbing dengan betul. Dan…ya itulah yang berlaku. Namun saya bersyukur kerana jika saya tidak diuji ketika itu mungkin sehingga kini saya masih tidak belajar,” katanya.

Katanya dalam tempoh lapan tahun selepas mengalami ‘zaman kejatuhan’, bukan mudah untuk dia kembali bangkit. Namun, Ayu berkata dia percaya bahawa apa yang terjadi adalah pengalaman bermakna untuk dirinya.

“Sepanjang fasa itu, saya lalui saat sukar dan tidak mudah untuk melaluinya. Namun saya percaya apa yang terjadi adalah proses pembelajaran dan pengalaman yang cukup bermakna sebenarnya.

“Saya berterima kasih kepada suami kerana dialah insan yang selalu menyokong dan memberi semangat untuk saya bangkit dari kisah silam.

“Demi anak-anak, suami minta saya kuat dan pandang ke hadapan serta jangan toleh ke belakang lagi, sejak itu lahirlah ‘Ayu Damit’ yang baru iaitu saya sekarang ini,” katanya.


Dr Sheikh Muszaphar Cemas, Salah Satu Kembar Dalam Kandungan Tak Bergerak

Bakal menimang kembar sepasang tidak lama lagi, menerusi perkongsian di Instagram sebentar tadi, angkasawan negara Datuk Dr Sheikh Muszaphar berkongsikan detik cemas apabila salah seorang kembar dalam kandungan isterinya, Datin Dr Halina tidak bergerak.

Berkongsikan video isterinya melakukan scan untuk mencari degupan jantung bayi mereka, Dr Sheikh berkata sebelum itu berlaku kejadian tidak diingini apabila anak kembarnya iaitu Adam dan Noah tidak sengaja terjatuh di atas perut Dr Halina.

“Kami mengalami pengalaman yang cukup traumatik malam tadi. Ketika kembar Adam dan Noah sedang bermain, secara tidak sengaja mereka terjatuh di atas perut Dr Halina. Mereka jatuh dengan kuat.

“Dr Halina hanya mendiamkan diri sepanjang masa dan hanya memberitahu saya salah seorang kembar di dalam perutnya tidak bergerak atau menendang sudah lebih dua jam,” tulisnya.

Kata Dr Sheik lagi, dia yang bimbang dengan keadaan tersebut memandangkan kembar di dalam perut sangat aktif pada waktu malam terutamanya kembar perempuan, terus bergegas membawa isterinya ke hospital untuk pemeriksaan.

“Tidak mahu sesuatu yang buruk terjadi, kami terus ke Bahagian Kecemasan pada pukul 1:00 pagi. Perjalanan 20 minit ke hospital seperti terlalu lama. Kami hanya terdiam di dalam kereta. Saya lihat Dr Halina menangis.

“Did an urgent Ultrasound Scan dan Alhamdulillah kedua degupan jantung dikesan. Syukur sangat kepada Allah. Saya tak dapat bayangkan jika sesuatu berlaku kepada kembar yang belum lahir atau mana-mana anak kami. Minta Tuhan jauhkan,” tulisnya.

Dalam pada itu, Dr Sheikh turut memberikan pesanan buat ibu mengandung di luar sana supaya tidak mengambil mudah dalam apa jua keadaan yang berlaku. Ujarnya lagi, suami juga perlu sentiasa bersama isteri untuk menyokong.

“Ikut firasat dan rasa anda kerana seorang ibu lebih mengetahui. Pastikan anak dalam kandungan sentiasa menendang, sekurang-kurangnya 10 kali dalam sejam.

“Jangan tangguh untuk ke hospital. Setiap saat sangat getir. Setiap ibu mengandung perlu ada pengetahuan tentang anak yang dikandung dalam apa juga keadaan. Expect the unexpected,” pesannya.


DSV Menangis Staf Hadiahkan Beg Tangan Berharga RM30,000

Mengenang jasa majikannya, Datuk Seri Vida yang tidak dapat menahan air mata apabila menerima hadiah berupa tas tangan berjenama mewah berharga RM30,000 daripada pengurus pemasarannya, Ahmad Iqbal Zulkefli.

Menurut Iqbal, hadiah tersebut adalah sebagai tanda terima kasih buat DSV yang telah banyak membantunya dan memberi tunjuk ajar kepadanya dalam selok belok perniagaan sehingga menempa kejayaan seperti hari ini.

Iqbal turut memuat naik videonya menghadiahkan beg tangan itu serta ucapan penghargaan kepada DSV.

Dalam pada itu, DSV menerusi video tersebut mengatakan dia tidak menyangka Iqbal sanggup membelanjakan wang yang banyak hanya untuk memberikannya hadiah serta berbangga dengan kejayaannya kini.

“Saya tidak sangka Iqbal mampu untuk membelikan hadiah semahal ini kepada saya. Saya berbangga kerana Iqbal berjaya dalam perniagaannya hari ini.

“Iqbal bertatih dari bawah sehingga dia mampu mengecapi kejayaan dan menjalani kehidupan dengan lebih baik sekarang,” katanya sebak.

Kata DSV lagi, beg tangan edisi terhad berjenama Christian Dior itu sudah lama diidamkan. Ujarnya, dia menangis bukan kerana beg mahal tetapi menerima hadiah daripada orang lain kerana selama ini dia yang sering memberi hadiah.

“Saya sebelum ini memang ada tengok beg tangan ni. Tapi tangguhkan hasrat membelinya, tak sangka impian untuk memilikinya tercapai.

“Saya menangis bukan kerana beg tangan ini mahal tetapi kerana saya tidak pernah menerima hadiah daripada sesiapa selalunya saya yang bagi orang hadiah,” katanya.


Hanez Suraya Dipuji Tak Berkira, Layan Pembantu Rumah Macam Kawan Sendiri

Berkongsikan gambar bersama pembantu rumahnya, rata-rata netizen suka melihat layanan baik pelakon Hanez Suraya terhadap pembantu rumahnya seperti kawan sendiri dan langsung tidak berkira.

Menjawab pertanyaan netizen menerusi Insta Story, Hanez meluahkan rasa syukur dikurniakan pembantu rumah yang baik kerana ada mereka di luar sana bertemu dengan pembantu yang bermasalah.

“Soal maid ni rezeki masing-masing. Kadang-kadang ada yang dapat tak sesuai dengan mereka.Saya bersyukur kerana maid saya sangatlah baik-baik. Bukan nak puji lebih-lebih tapi bersyukur.

“Mereka jaga anak-anak saya dengan baik. Sayang macam anak-anak mereka sendiri.
Itu yang paling saya utamakan. Selebihnya bab rumah mereka tahu kerja mereka,” kongsinya.

Kata Hanez lagi dia mahu pembantu rumahnya selesa dan juga tidak berkira dari segi makanan. Ujarnya lagi, kerja sebagai pembantu rumah memenatkan dan jika kita berbuat baik dengan mereka pasti mereka melakukan perkara yang sama.

“Kita kena layan mereka macam kawan sebab sebab bagi mereka selesa dengan kita.
Kerja mereka penat tau, mana nak jaga anak, nak masak, nak kemas, cuci itu ini. Mereka di sini ada kita sahaja sebagai keluarga mereka.

“Bab makan kita jangan berkira, rezeki kita kongsi bersama. Insya-Allah pasti mereka baik dengan kita,” tulisnya.


PM Umum Inisiatif Tambahan Khas KITA PRIHATIN Bernilai RM10 Bilion

Tan Sri Muhyiddin Yassin hari ini mengumumkan inisiatif dan bantuan khusus di bawah pakej Kerangka Inisiatif Tambahan Khas: Kita Prihatin berjumlah RM10 bilion dalam usaha kerajaan meringankan beban rakyat.

Perdana Menteri berkata, Kita Prihatin merangkumi Bantuan Prihatin Nasional (BPN) 2.0 berjumlah RM7 bilion, Program Subsidi Upah 2.0 (RM2.4 bilion) dan inisiatif Geran Khas PRIHATIN (GKP) sebanyak RM600 juta.

Kita Prihatin menyasarkan golongan B40, M40, pekerja dalam pelbagai bidang dan peniaga mikro.

Mengambil kira segala kesukaran yang masih dihadapi oleh rakyat, kerajaan membuat keputusan untuk menyediakan bantuan tambahan untuk rakyat melalui pemberian tunai tambahan di bawah BPN 2.0.

Kumpulan penerima pertama adalah isi rumah B40 yang akan menerima RM1,000 sementara RM500 kepada 3.8 juta kumpulan B40 bujang.

Ketiga adalah 1.4 juta isi rumah M40 akan menerima RM600 sementara 1.7 juta kumpulan M40 bujang akan menerima RM300.

“Bayaran BPN 2.0 akan dibuat dalam dua ansuran, pertama pada hujung Oktober dan keduanya pada Januari 2021. Bagi golongan B40, bayaran ansuran pertama bulan Okotber adalah sebanyak RM700 dan keduanya, pada Januari 2021 adalah sebanyak RM300,” katanya dalam perutusan khas itu yang disiarkan secara langsung hari ini.

Muhyiddin berkata, tiada permohonan perlu dibuat untuk mendapatkan bantuan BPN 2.0 dan kerajaan akan menyalurkan secara terus kepada 10.6 juta penerima yang telah diluluskan di bawah BPN sebelum ini.

Bagi membantu golongan majikan yang masih terjejas, Perdana Menteri berkata, pelaksanaan Program Subsidi Upah 2.0 dijangka memanfaatkan 1.3 juta pekerja.

“Ciri utama program ini ialah pertama, subsidi upah diberi kepada majikan yang masih terjejas iaitu syarikat yang sejak Perintah Kawalan Pergerakan Pemulihan (PKPP) masih menghadapi pengurangan hasil sekurang-kurangnya 30 peratus berbanding tahun lalu.

“Kedua, subsidi upah diberi hingga tiga bulan kadar RM600 sebulan untuk setiap pekerja hingga maksimum 200 pekerja dan ketiga, permohonan dibuka bermula 1 Oktober hingga 31 Disember 2020,” katanya.

Muhyiddin berkata, beliau juga menerima pelbagai maklum balas berhubung Program Subsidi Upah antaranya daripada mereka yang tidak layak menerima program berkenaan kerana tidak menepati syarat kelayakan berdaftar dengan Pertubuhan Keselamatan Sosial (PERKESO) sebelum 1 April lalu.

Bagi memastikan golongan terbabit tidak ketinggalan, katanya, Program Subsidi Upah 2.0 akan dibuka untuk syarikat yang berdaftar dengan PERKESO hingga 31 Ogos lalu.

“Bagi permohonan baharu yang tidak pernah menerima bantuan di bawah Program Subsidi Upah, mereka akan layak menerima subsidi upah hingga enam bulan,” katanya.

Mengenai Geran Khas PRIHATIN (GKP), Muhyiddin berkata, kerajaan bersetuju membuka semula permohonan GKP bermula 1 Oktober hingga 31 Oktober ini bagi memastikan lebih ramai peniaga mikro yang mendapatkan inisiatif terbabit.

Jelasnya, mengambil kira maklum balas diterima, GKP akan dibuka kepada peniaga mikro yang berdaftar atau memegang lesen berniaga dengan Suruhanjaya Syarikat Malaysia (SSM) atau pihak berkuasa tempatan (PBT) hingga 31 Ogos lalu.

“Pembukaan semula inisiatif GKP untuk permohonan baharu dijangka dapat memanfaat lebih daripada 20,000 peniaga mikro dengan membabitkan peruntukan sebanyak RM600 juta.

“Bayaran GKP disasarkan akan dibuat bermula 25 November ini, ” katanya.


Tujuh Tahun Menanti, Jehan Miskin & Isteri Bakal Timang Anak Pertama

Setelah tujuh tahun menjalani kehidupan rumah tangga bersama, pelakon Jehan Miskin berkongsikan berita gembira isterinya, Julie Camelia Rhee disahkan hamil anak pertama.

Perkhabaran gembira itu dikongsikan oleh Jehan menerusi Instagram miliknya semalam. Dijangka bakal melahirkan zuriat pertama itu pada tahun hadapan, isterinya juga turut berkongsikan foto imbasan kandungan.

Isteri Jehan juga turut berkongsikan rasa teruja untuk melalui fasa kehamilan dan tidak sabar menantikan kelahiran anak pertama. Katanya lagi, dia dan suami tidak sangka mereka bakal menjadi ibu dan ayah.

Diruangan komen, rata-rata rakan artis dan peminat tidak melepaskan peluang untuk mengucapkan tahniah buat pasangan itu serta mendoakan urusan kehamilan dipermudahkan dan anak dalam kandungan baik-baik sahaja.

Untuk rekod, Jehan mendirikan rumah tangga dengan Julie Camelia Rhee, yang berasal dari Korea Selatan pada Mei 2013.


Lebih 30,000 Rakyat Terima Manfaat Kerja Baru Menerusi PENJANA

Sejak dilancarkan 22 Jun lalu, lebih 32,317 orang telah ditawarkan peluang pekerjaan menerusi Inisiatif Pembangunan Sumber Manusia Berhad (HRDF) di bawah Pelan Jana Semula Ekonomi Negara (PENJANA) atau dikenali PENJANA HRDF.

Menurut Menteri Sumber Manusia, Datuk Seri M. Saravanan ada 1,603 orang dari jumlah 30,000 ribu lebih itu adalah dari Sabah. Kalau anda nak tahu, mereka ni bukan jer dapat pekerjaan tapi mereka juga akan dilengkapkan dengan kemahiran yang diperlukan.

Ada lagi, kos latihan pun ditanggung sepenuhnya oleh Pembangunan Sumber Manusia Bhd (PSMB). Semua ini melalui peruntukan PENJANA sebanyak RM250 juta yang diumumkan oleh Perdana Menteri Tan Sri Muhyiddin Yassin pada 9 Jun lepas.

PENJANA HRDF ini juga dilaksanakan untuk membantu menangani isu pengangguran akibat pandemik COVID-19.

1. Latihan dan Penempatan
2. Pembangunan B40
3. Pembangunan SME
4. Revolusi Industri 4.0
5. Gerak Insan Gemilang (GIG)

Daripada lima skim ini, ada dua skim yang memberi tumpuan kepada hasil penempatan pekerjaan dan juga penjanaan peluang pendapatan.

Sekurang-kurangnya pelatih akan mengambil masa 12 bulan untuk memberi jaminan penempatan pekerjaan kepada mereka bagi Skim Latihan dan Penempatan. Okay lah kan, so tak adalah pengangguran buat mereka. Yang ini untuk skim pertama.

Untuk yang kedua pulak iaitu skim Gerak Insan Gemilang (GIG) ini membolehkan pelatih menceburi serta menjana pendapatan dalam sektor ekonomi setelah menamatkan latihan. Saravanan juga berkata, ada 20 orang mewakili 1,600 warga Sabah dah pun dapat tawaran pekerjaan.

Mereka yang berjaya ini akan mula bekerja sekurang-kurangnya 12 bulan dengan kadar gaji bermula antara RM1,800 dan RM7,000 sebulan.


Macam Anak Dara, Bentuk Badan Che Ta Jadi Idaman Wanita

Sebut saja nama pelakon cantik Rozita Che Wan, pasti ramai tahu fesyen dan gaya penampilannya sering diperkatakan. Meskipun sudah usia sudah menganjak 47 tahun, namun Che Ta dilihat muda persis anak dara.

Baru-baru ini, gambarnya yang dimuat naik di Instagram menjadi perhatian ramai apabila pelakon itu tampil dengan pakaian bertema warna merah jambu dengan menampakkan sedikit bahagian pinggangnya yang tertutup.

BACA: Zain Saidin Kena Kolestrol Tinggi, Akui Che Ta Masak Sedap Sangat

Rata-rata netizen terutamanya wanita mengagumi bentuk badannya dan pinggannya yang kelihatan langsing. Malah, ada yang meminta tips untuk menurunkan berat badan serta petua menjaga kecantikan.

Tidak kurang juga ramai yang memuji meskipun Che Ta sudah mempunyai tiga orang cahaya mata namun masih menjaga penampilan dan bentuk badan.

Che Ta dan Zain mendirikan rumah tangga pada 11 Disember 2013. Hasil perkahwinan mereka dikurniakan puteri diberi nama, Aaisyah Dhia Rana. Menerusi perkahwinan terdahulu, Che Ta mempunyai dua anak lelaki iaitu Ammar Effendy dan Aniq Ezra.


Rumah Tangga Dilanda Badai, Puteri Sarah Akui Memang Banyak Syaitan

Rumah tangga pasangan ini menjadi perhatian apabila isteri kepada pengarah terkenal, Syamsul Yusof iaitu pelakon Puteri Sarah didakwa muncul di Pejabat Agama Islam Daerah Gombak, baru-baru ini.

Terbaru, menerusi Insta Story Puteri Sarah dilihat ada memuat naik mesej peribadi diterima daripada seorang peminat yang berharap pasangan selebriti itu mempertahan perkahwinan yang dibina demi anak-anak mereka.

“Saya harap sarah dapat pertahankan rumah tangga, dapatkan nasihat dari orang-orang yang positif. Ujian rumah tangga memang besar sebab syaitan pun tak suka bila tengok manusia berkasih sayang dan halal kerana Allah.

“Maaf saya tak tahu apa yang berlaku tapi saya yakin Sarah dan Syamsul dapat hadapi segalanya dengan sabar,” tulis seorang peminat.

Membalas mesej tersebut, Puteri Sarah mengucapkan terima kasih kepada peminat yang mengambil berat mengenai rumah tangganya yang kini berdepan ujian dan mengakui bahawa memang banyak ‘syaitan’ seperti yang diperkatakan.

Terdahulu Harian Metro melaporkan, Puteri Sarah yang memakai jubah dan bertudung hitam dikatakan hadir bersama seorang wanita yang didakwa ibu mentuanya dilihat oleh mereka berada disitu masuk ke bahagian undang-undang keluarga.


“Artis Sekarang Senang Buat Duit, Berani Mengaku Jutawan”

Ramai selebriti di negara ini semakin berani tampil mengaku diri mereka kini bergelar jutawan, pelakon, penerbit dan ahli perniagaan, Datuk Rosyam Nor menghormati tindakan mereka kerana itu adalah hak masing-masing.

Namun, Rosyam berkata bagi dirinya jika masih ada banyak hutang yang perlu diselesaikan belum masanya lagi untuk gelaran berkenaan. Jelasnya, ada kebaikan dan keburukan jika berani mengaku sudah bergelar jutawan.

BACA: Walaupun 10 Minit Perjalanan, Rosyam Nor Tak Balik Kampung Beraya

“Pada saya terpulang mereka untuk mengaku diri sudah bergelar jutawan kerana berjaya dalam perniagaan diusahakan. Untuk saya, cukuplah hanya dikenali ahli perniagaan yang aktif dalam bisnes.

“Gelaran jutawan atau tidak itu, biarlah kerana difinisi saya untuk bergelar jutawan, seseorang itu sudah pasti memiliki wang tunai atau simpanan berjumlah jutaan ringgit. Lagi pun, apabila berani mengaku sudah jutawan semestinya ada pro dan kontra.

“Dari aspek pro, boleh kita lihat kejayaan sudah jutawan itu mampu dijadikan inspirasi orang ramai untuk lebih berusaha. Manakala, kontranya ialah perihal keselamatan yang memerlukan kita lebih berhati-hati dan waspada,” katanya.

Kata Rosyam lagi, peluang selebriti masa kini untuk mendapat kehidupan mewah agak mudah kerana ada pelbagai cabang platform untuk mereka menjana pendapatan asalkan rajin berusaha.

“Sekarang, jika seseorang selebriti itu rajin berusaha pasti dia akan berjaya. Umpamanya, menceburi perniagaan, aktif di platfom media sosial serta digital, termasuk ada ramai peminat.

“Saya dapati, buat ‘review’ produk di Instagram pun selebriti dibayar. Begitu juga, kandungan video di saluran YouTube. Pendek kata, cabang untuk peroleh pendapatan lain itu memang ada banyak,” katanya.


Kejar Saham Akhirat, Shuib & Siti Sarah Nak Bina Masjid

Perniagaan yang diusahakan kini semakin maju, pasangan selebriti dan usahawan berjaya Shuib Sepahtu dan Siti Sarah menyuarakan hasrat mereka untuk berkongsi rezeki dan menyumbang sesuatu yang memberi manfaat.

Mahu mengejar saham akhirat, Shuib dan Sarah berhasrat untuk membina masjid dan menghantar mereka yang kurang berkemampun untuk menunaikan ibadah umrah. Menurut Shuib, dia sudah lama menyimpan hasrat untuk membina masjid.

BACA: Shuib Hadiahkan Siti Sarah Jam Tangan Harga Puluhan Ribu Ringgit

“Saya dan Sarah pernah terfikir mahu membina masjid dan menghantar mereka yang tidak berkemampuan mengerjakan umrah. Saya percaya dalam rezeki kita, ada juga bahagian orang lain.

“Saya bersemangat apabila ada pasangan selebriti yang membina masjid hasil keuntungan perniagaan mereka.

“Bagaimanapun, hati saya terdetik membina masjid sebelum mereka lagi. Saat dikurniakan rezeki, jangan kedekut untuk berkongsi,” katanya kepada BH Online.

Dilihat antara pasangan romantis dikalangan selebriti, bagaimanapun Shuib berkata ia sesuatu yang subjektif. Ujarnya, dia dan Sarah bahagia dengan cara mereka tersendiri.

“Soal bahagia sukar untuk diperjelaskan. Ada pasangan bergaduh manja atau cakap merepek sudah dikira romantik. Saya dan Sarah pula bahagia dengan cara tersendiri. Saya suka menyakat isteri,” katanya.


Zul Ariffin Bersyukur Sehingga Kini Masih Bujang

Tidak suka dikongkong dalam sesebuah perhubungan, pelakon berbadan sasa Zul Ariffin mengatakan dia memerlukan seorang wanita dan isteri yang memahami tentang sikapnya yang sangat mementingkan kerja.

Meluahkan rasa yukur sehingga kini masih membujang, Zul berkata sebagai pelakon adalah wajar baginya untuk lebih mengutamakan kerja kerana peluang tidak datang selalu dan bidang lakonan pula amat diminati.

“Saya sebenarnya bersyukur hingga kini belum berkahwin dan tiada masalah hidup bujang kerana fokus masih boleh ditumpukan sepenuhnya pada berkerja. Apatah lagi, saya sangat sukakan kerja.

“Ditambah dengan situasi sekarang ini, apabila negara masih dilanda penularan wabak Covid-19 dan kita semua pernah melalui pengalaman Perintah Kawalan Pergerakan (PKP) selama tiga bulan mulai Mac lalu.

“Walaupun saya okay saja duduk di runah kerana tidak boleh keluar bekerja sepanjang PKP itu, namun apabila terlalu lama sebenarnya sangat menguji ketahanan diri. Tapi, syukur Alhamdulillah saya dapat melaluinya dengan baik,” katanya.

Berkongsikan dia sentiasa mengikuti perkembangan semasa sepanjang PKP itu, Zul akui terkejut apabila mendapat tahu banyak rumah tangga berdepan masalah di sebalik pandemik berkenaan.

Sebelum ini, Zul memaklumkan dia terpaksa menunda perancangan perkahwinan yang sepatutnya berlangsung pada tahun ini. Malah, dia turut meluahkan rasa syukur bakal isterinya memahami untuk menunda perkahwinan.

Sehingga kini  masih berahsia mengenai identiti sebenar kekasihnya itu, sebelum ini Zul memberi gambaran wanita tebabit bukan dikalangan selebriti dan tidak beragama Islam.


Biji Tasbih Tersumbat Dalam Hidung, Anak PU Syed Dikejar Ke Hospital

Menerusi perkongsian di Instagram, Pencetus Ummah (PU) Syed Bakri Al-Yahya memaklumkan anak perempuannya dikejarkan ke hospital beberapa hari lalu selepas sebiji tasbih kristal dimasukkan ke dalam hidungnya.

Menurut PU Syed, selepas cubaan mengeluarkan semula biji tasbih itu gagal, dia terus membawa anaknya, Faathimah ke unit kecemasan sebuah hospital swasta di Ipoh, Perak.

“Anakanda Faathimah masukkan biji tasbih kristal dalam hidungnya. Jenuh kami usaha nak keluarkan, tapi tak berjaya.

“Terpaksa bawa ke unit kecemasan KPJ Ipoh. Bagaimanapun, doktor bertugas minta datang pagi ini untuk jumpa ENT (pakar telinga, hidung dan tekak). Terbang RM120 tanpa apa-apa selain jenguk sahaja,” kongsinya.

Bagaimanapun, PU Syed berkata setiba di rumah dia berusaha sekali lagi untuk cuba mengeluarkan biji tasbih yang masih tersekat dalam hidung anak perempuannya itu dan akhirnya berjaya.

“Bawa balik Faathimah, saya dan isteri usaha keluarkan juga dan alhamdulillah sedut punya sedut, pakai penyedut hingus, bukan vakum tu ya..korek sikit-sikit. Alhamdulillah akhirnya kami berjaya keluarkan sekitar jam hampir 12 malam. Alhamdulillah,” tulisnya.

Menerusi perkongsian itu, PU Syed turut memuat naik foto memaparkan biji tasbih yang berjaya dikeluarkan dari hidung anaknya. Ujarnya, apa yang terjadi itu dijadikan pengajaran untuk mereka sebagai ibu bapa lebih berhati-hati.


“Kerajaan Perlu Teruskan Bantuan PENJANA Sehingga Pandemik Selesai”

Pelan Jana Semula Ekonomi Negara (PENJANA) yang diperkenalkan kerajaan sebagai langkah menangani cabaran COVID-19 perlu diteruskan sehingga keadaan pulih, kata pengarah sebuah syarikat.

Anwar Yeo Abdullah berkata inisiatif bersasar itu bukan sahaja berupaya membantu rakyat malahan meningkatkan perniagaan terjejas dan merangsang ekonomi sekali gus memacu pertumbuhan negara.

Beliau berkata jika Kerajaan Persekutuan tidak memperkenalkan PENJANA, sudah tentu banyak syarikat terpaksa mengurangkan tenaga pekerja, termasuk syarikat di Tawau dan apabila perkara itu berlaku akan ramai yang hilang sumber pendapatan.

“Namun selepas PENJANA dilaksanakan, syarikat saya memanfaatkan inisiatif yang diperkenalkan dalam PENJANA, termasuk program insentif pengambilan pekerja dengan syarikat mampu mengambil 10 pekerja baharu iaitu penganggur dan siswazah,” katanya kepada Bernama.

Anwar berkata syarikatnya yang mengusahakan pelbagai perniagaan termasuk dalam sektor perumahan itu memanfaatkan program subsidi upah dengan pekerja di bawah 75 orang mendapat bayaran RM1,200 setiap seorang.

“Saya memang harap kerajaan dapat meneruskan inisiatif PENJANA ini kerana kalau tidak syarikat berdepan masalah kewangan kerana apabila COVID-19 melanda, perniagaan merekodkan penurunan pendapatan 10 hingga 20 peratus dan ekoran itu syarikat mengalami kesukaran untuk membayar gaji pekerja,” katanya.

Mengenai sektor perumahan, Anwar berkata kempen pemilikan rumah dengan pengecualian duti setem di bawah PENJANA itu berupaya membantu syarikatnya menjual 30 unit rumah di sekitar Tawau.

“Pengecualian duti setem itu dapat menjimatkan pembeli rumah sekurang-kurang RM20,000, ini bermakna banyak bakal pembeli mungkin lebih suka memiliki rumah dan penjualan rumah secara langsung dapat membantu mengekalkan aliran tunai syarikat.

“Sebagai pemaju perumahan, kami terlibat dengan 72 industri pembekalan termasuk batu, besi, kayu dan pelbagai lagi, semua ini dapat dijana sekiranya sektor hartanah dan perumahan berjalan lancar,” katanya.

Anwar menzahirkan rasa terima kasih kepada Perdana Menteri Tan Sri Muhyiddin Yassin serta Menteri Kewangan Tengku Datuk Seri Zafrul Abdul Aziz kerana prihatin terhadap keperluan rakyat.


Walaweh! Nantikan Gabungan Azlan & The Typewriter Dan Ara Johari Minggu Ketiga Suria Duo X!

Dengar nama pun dah meremang, inikan pulak kalau dengar artis bernada tinggi, Azlan & The Typewriter dan Ara Johari ini bergabung pada Jumaat 25 September ni kan? Fuh tak sabar nak tengok.

Kalau Jumaat lepas kita menyaksikan persembahan kumpulan kedua Suria Duo X, Ezad Lazim dan Aina Abdul yang membawakan lagu duet Sekadar Di Pinggiran. Memang tak dapat dinafikan nyanyian daripada mereka ni betul menyedapkan halwa telinga.

Ezad Lazim yang membawakan lagu Sumpah, nyanyian asal Aina Abdul berkata bahawa dia gembira bekerjasama dengan Aina Abdul kerana padanya Aina merupakan seorang penyanyi yang berbakat besar.

Manakala, Aina Abdul pula membuat sedikit pengubahsuaian kepada lirik lagu Mengintai Dari Tirai Kamar untuk disesuaikan dengan cara nyanyiannya. Sedap betul dengar…

Bercakap tentang kriteria pasangan duet mereka untuk pentas Finale Suria Duo X, antara ciri-ciri yang dicari Ezad Lazim dan Aina Abdul adalah mereka yang mempunyai suara yang merdu dan menyanyi dengan penuh penjiwaan dan perasaan.

Anda jangan lupa pulak ya. Masih ada peluang dan belum terlambat lagi untuk anda merebut peluang menangi sebahagian daripada wang tunai RM10,000 dan menyanyi satu pentas dengan artis Suria Duo X di atas pentas finale Suria Duo X pada Jumaat, 9 Oktober, jam 9.00 malam ini. Gila syiok…

Anda saksikan persembahan Suria Duo X setiap minggu di Facebook Suria FM dan Youtube Suria TV. Layari laman web suria.my/suriaduox untuk dapatkan senarai lagu Suria Duo X. Kemudian, anda hanya perlu rekod ‘cover’ salah satu lagu Suria Duo X yang tersenarai dan muat naik video tersebut di akaun Instagram anda.

Psst…Jangan lupa untuk sertakan tag @suriamalaysia dan #suriamalaysia #SuriaDuoX dan #namakumpulanpilihan di ruangan kapsyen. Anda boleh memilih sama ada ingin menyertai #teamSyamelXSitiSarah, #teamEzadLazimXAinaAbdul atau #teamAzlanXAraJohari. Goodluck!

Gais, save the date, pasang alarm tu siap-siap. Jangan lupa saksikan persembahan Azlan & The Typewriter dan Ara Johari, Jumaat ni tau.

Bagaimana pula persembahan daripada artis yang terkenal dengan nyanyian bernada tinggi minggu ni kan? Kami tak sabar nak tengok.

Buat yang ternanti-nantikan persembahan mereka, pastikan anda tonton secara langsung di Facebook Suria FM dan Youtube Suria TV pada Jumaat, 25 September ini, jam 9.00 malam.

Untuk maklumat lanjut, layari laman web suria.my atau ikuti media sosial Suria Malaysia.


“Sibuk Tanya Bila Nak Kahwin, Baik Kenalkan Saya Dengan Lelaki Baik”

Usia sudah menganjak 36 tahun, penyanyi Farahdhiya akui rimas dengan pertanyaan mengenai soal kahwin dan memohon agar individu yang bertanyakan hal itu memperkenalkannya dengan lelaki baik dan berpotensi dijadikan suami.

Menerusi perkongsian di Instagram, Farahdhiya turut berharap agar mereka di luar sana belajar untuk menghormati privasi orang lain dan tidak bertanyakan soalan yang boleh menyinggung perasaan.

“Daripada orang sibuk tanya saya bila nak kahwin, baik kenalkan saya dengan lelaki yang baik, boleh? Kahwin ni bukan macam nak pilih karipap ya? Dan tolong belajar untuk hormati privasi orang lain,” tulisnya.

Perkongsian penyanyi itu mendapat pelbagai reaksi daripada pengikutnya yang bersetuju dengan kenyataannya itu. Malah netizen mengatakan ada sesetengah individu suka mengambil tahu hal peribadi orang lain.


Kongsi Video Pakai Baju Pengantin, Sajat Nak Kahwin?

Jika anda mengikuti Intagram Nur Sajat, hari ini usahawan kosmetik itu dilihat ada memuat naik posting yang menarik perhatian ramai netizen. Mana tidaknya, Sajat dilihat memuat naik fotonya mengenakan gaun ala pengantin rona putih.

Perkongsian ahli peniagaan sensasi itu yang memaut naik foto berbaju di atas pelamin sekaligus mengundang pelbagai tanda tanya di kalangan netizen. Lebih menjadi perhatian, Sajat seolah membayangkan hari bahagianya bakal tiba tidak lama lagi.

??Amin…….. Thank you to all pray for me..syukur Alhamdulillah ???. . Thank you so much for???. . Makeup by ??… @gieismail @bobocinta @riri_suhairy . . Hairdo by ?????….. @yusirfan_glamorous @oouwlala . . Attires by???… @amaze_official_ @adliafandibrides . . Lens by ?.. @beautybyeydaa . . Videographer ??… @bangsawanpictures . . Planing Manager ??????… @kellyazman . . Assistant manager ??????????.. @shamil_shahrom @adore.lelo . . “Thank you for being the reason I smile.”??…

A post shared by  Nur Sajat (@nursajat23) on Sep 21, 2020 at 8:17pm PDT

Menerusi perkongsian itu, Sajat meluahkan rasa syukur serta turut mengucapkan terima kasih buat mereka yang mendoakannya. Bagaimanapun, setakat ini masih tiada pengesahan lanjut oleh Sajat mengenai perkara itu.

Menjengah ke ruangan komen, rata-rata netizen seakan meragui mengenai berita yang mengatakan usahawan tersebut bakal berkahwin. Tidak kurang juga ada yang mengatakan, video berkenaan adalah bersempena dengan pelancaran produk yang dikeluarkan oleh usahawan tersebut.


Azwan Ali Tak Mahu Berubah, Tak Akan Berhenti Mencarut

Meskipun usianya kini sudah menganjak 54 tahun, pengacara sensasi Azwan Ali berkata usia semakin meningkat bukan alasan untuk dia berubah daripada terus mengeluarkan kata-kata kesat kepada individu tertentu.

Menurutnya, dia hanya bersikap sedemikian atas beberapa sebab sahaja dan kepada mereka yang layak menerima makiannya. Katanya lagi, meskipun sudah berada di penghujung usia dia akan tetap bermulut lancang.

BACA: Kakak Positif COVID-19, Azwan Ali Jijik Nak Mengaku Ada Kakak

“Umur bukan penghalang, Diva mengeluarkan kata-kata bisa hanya untuk mereka yang selayaknya! Walaupun aku bertongkat nak tunggu masuk kubur pun… aku akan hamun kau!…” katanya kepada mStar Online.

Dalam pada itu, Azwan meluahkan rasa syukur produk minyak angin Diva See My Level keluarannya berjaya mendapat tempat dalam kalangan pengguna.

Katanya lagi, minyak yang dikeluarkan itu ditujukan khas kepada haters yang tidak pernah berhenti mengecam.


Suami Kongsi Gambar Bercuti, Fasha Sandha Dah Buka Tudung?

Tampil manis bertudung sehingga kini sejak Ramadan lalu, ramai yang suka melihat penampilan pelakon cantik Fasha Sandha yang gemar memakai hijab setiap kali berkongsikan foto mahupun video di media sosial untuk tatapan peminat.

Bagaimanapun, baru-baru ini penampilan pelakon itu menimbulkan tanda tanya netizen apabila suaminya, Aidil Aziz berkongiskan gambar Fasha tidak lagi bertudung ketika pergi bercuti di Pulau Pinang bersama keluarga.

A post shared by  Aidil Aziz. (@itsaidilaziz) on Sep 21, 2020 at 10:08am PDT

Malah, sebelum ini juga Aidil dilihat turut memuat naik gambar bersama Fasha tidak bertudung dua minggu lalu ketika Selangor dilanda krisis air.

Susulan itu, menjengah di ruangan komen posting berkenaan Instagram, rata-rata netizen muala bertanyakan mula bertanyakan hal tersebut kepada Aidil namun tiada sebarang respon diberikan.

Netizen juga turut mempersoalkan adakah benar Fasha sudah tidak berhijiab kerana sebelum ini pelakon itu sering memakai hijap dan mendoakan agar dirinya istiqamah.


Risau Anak Pakai Jeans Ketat, Bapa Tegur Penampilan Mira Filzah

Memuat naik ucapan istimewa buat bapa tercinta sempena ulang tahun kelahiran bapanya, Mira Filzah mendedahkan pernah ditegur bapanya, Badioezaman Ab Khalik gara-gara pakaiannya yang tidak sesuai ketika di khalayak umum

Menurut Mira, menyifatkan bapanya seorang lelaki yang unik dan tidak banyak bercakap namun mempunyai cara tersendiri untuk meluahkan kasih sayang terhadap anak-anaknya. Menerusi posting tersebut, Mira turut memuat naik paparan mesej bersama bapanya.

BACA: Netizen Puji Wan Emir Tolong Mira Filzah Masak Di Dapur

“Abah merupakan seorang lelaki yang unik. Dia tidak banyak bercakap tetapi dia mempunyai cara meluahkan rasa cinta dan sayangnya.

“Terima kasih untuk semua kasih dan sayang sejak 2 April 1993. Saya sayang kamu. Kamu tiada galang gantinya,” tulisnya.

Dalam perbualan itu, bapanya menegur pakaian mira yang dianggap tidak sopan sebagai seorang wanita muslimah. Mira dilihat membalas mesej tersebut dengan menerima teguran berkenaan dan berjanji akan lebih berhati-hati.


“Dulu Orang Kata Buruk Sebab Gemuk, Dah Kurus Pun Dihina…”

Meskipun berjaya menurunkan berat badannya sebanyak 30 kilogram, namun pelawak Man Raja Lawak tetap berdepan tohmahan netizen mengenai rupanya yang kelihatan menggeleber.

Menurut Man, sebelum ini dia dihina kerana berbadan gempal namun dia tidak menyangka apabila berat badannya turun turut menerima kejian. Ujarnya, dia menyedari rupa parasnya hanya biasa-biasa sahaja, namun bangga apabila berjaya kurus.

BACA: Daripada Saiz 38, Man Raja Lawak Dah Muat Seluar Saiz 31

“Saya sedar diri memang bukan dilahirkan kacak macam hero Hollywood atau Bollywood. Apatah lagi seperti bintang popular di negara kita. Wajah saya memang tahap biasa saja. Orang kampunglah katakan.

“Ada yang cakap muka saya bertambah buruk dan ‘haggard’ apabila berjaya menurunkan berat badan. Saya tak boleh ubah kejadian Tuhan. Saya terima diri seadanya. Tapi saya bangga akhirnya berjaya kurus.

“Tapi soal fizikal itu sangat subjektif. Buruk di mata orang itu, tak semestinya buruk di mata lain,” katanya.

Timbul dakwaan mengatakan pelawak itu bertemu doktor untuk menjalani prosedur pembedahan bariatrik atau potong usus, Man menyifatkan dakwaan tersebut sebagai fitnah. Enggan peduli dengan apa yang diperkatakan netizen, Man menganggap mungkin mereka cemburu dengan dirinya.

“Kalau ada yang cakap saya jumpa doktor untuk potong usus atau pembedahan apa apa sekalipun, percayalah saya nak keluar rumah pun tak boleh sebab Perintah Kawalan Pergerakan Diperketatkan dikuatkuasakan.

“Tak baik fitnah cakap saya jumpa doktor. Memang taklah, melainkan doktor tu jiran sebelah rumah dan boleh buat pembedahan kat rumah dia je.

“Tapi tu lah, kalau asyik fikir cakap orang, sampai ke sudah kita akan terus berada di takuk lama. Jadi saya ambil pendekatan tak ambil peduli. Memujuk hati, saya anggap mereka dengki dan cemburu dengan apa saya berjaya lakukan,” katanya.


“Kalau Anak Semudah Macam Beli Kucing, Esok Saya Beli”

Hampir setahun mendirikan rumah tangga namun masih belum dikurniakan cahaya mata, istei kepada penyanyi Sufi Rashid iaitu Nurulain Md Yusof mendedahkan menerima mesej dari seorang netizen mempersoalkan mengenai cahaya mata.

Memuat naik mesej individu itu di Insta Story, Nurulain berkata dia tidak tidak tersinggung namun dia merasakan pertanyaan itu tidak beradab. Ujarnya, soal anak adalah rezeki daripada Allah dan siapa kita untuk mempersoalkannya.

“Okay baik! Kalau anak itu semudah saya beli anak kucing saya. Esok saya beli baby eh sis. Aku tak mengandung kau yang bitter.

“Tak macam bertanya pun kan guys kan? Tak tersinggung pun tapi cara kau cakap macam senang ja nak buat anak. “nak tu kan Allah yang bagi. Kita siapa sis nak mempersoalkan,” tulisnya.

Terdahulu, Sufie mengkui sering diasak mengenai soal anak namun perkara itu tidak pernah menjadi satu tekanan buatnya. Sufie yang merupakan juara Akademi Fantasia 2015 mendirikan rumah tangga dengan Nurulain pada 21 September 2019.


Faezah Elai Kesal Mentaliti Buruk Masyarakat Terhadap Ibu Tiri

Bergelar ibu tiri bukan mudah seperti yang disangka, menerusi satu perkongsian di Instagram, pelakon Faezah Elai meluahkan rasa kesal dengan mentaliti buruk masyarakat yang memandang serong dengan status berkenaan.

Menurut Faezah, dia yang menjaga tiga anak tiri daripada perkahwinan pertama suaiminya, pengarah Heykal Hanifah berkata ibu tiri juga berhak mendapat penghormatan seperti mana ibu kandung.

“Jadi ibu tiri bukan satu kerja yang mudah, sering disalah erti oleh masyarakat, peranan hanya dihargai segelintir pihak.

“Jika berlaku sesuatu pada anak tiri, kamu akan disalahkan. Orang akan cakap duduk dengan mak tiri macam itu la, mana sama duduk dengan mak sendiri. Mesti stres dengan mak tiri la.

“Tapi jika mereka berjaya kredit diberikan kepada ibu kandung. Apa jenis mentaliti macam ni, ini bukan zaman Cinderella mak tiri buat naya kat anak tiri,” tulisnya.

Faezah berkata apa yang diperkatakan itu bukan terjadi pada keluarganya. Malah, dia menghormati perasaan ibu kandung kepada anak-anak tirinya dan tidak pernah bercerita apa-apa yang boleh mengundang perkara tidak baik.

Dalam pada itu, Faezah turut menitipkan pesanan kepada golongan ibu yang mempunyai anak dijaga oleh ibu tiri agar tidak menanamkan sikap benci dalam diri anak-anak.

“Ibu tiri berhak dapat penghormatan yang sama seperti ibu kandung. Mereka bagi seluruh masa, tenaga dan kasih sayang kepada anak yang mereka tidak kandungkan.
“Oleh itu, kepada semua ibu, sekiranya anak-anak anda mempunyai ibu tiri yang menjaga mereka, anda adalah seorang ibu yang bertuah,” tulisnya.

Faezah Elai mendirikan rumah tangga dengan Heykal pada September 2011 dan mereka dikurniakan dua orang cahaya mata iaitu Dealova Heyrinna,7, dan Aurora Heyrinna yang kini berusia 4 tahun.


Hadir Bertemu Suami Di Sabah, Zizie Izette Nafi Positif COVID-19

Umum mengetahui suami kepada pelakon Datin Seri Zizie Izette iaitu Datuk Seri Bung Mokhtar kini sedang sibuk berkempen di Sabah dan difahamkan Zizie juga turut berada di sana.

Namun, ada perkara yang tidak sedap didengar apabila tersebar dakwaan Zizie dikatakan positif COVID-19. Bagaimanapun, Zizie menafikan perkata itu serta menyifatkan ianya fitnah semata-mata kerana dia bertemu dengan suami hanya dari jarak jauh.

“Astaghfirullah!! Fitnah-fitnah. Saya jumpa suami pun tiada. Baru hari ni dapat jumpa tapi dia di atas pentas, saya di bawah ni di Tongod.

“Jangan la main fitnah masa pilihan raya ni tidak bagus. Semoga kita semua dihindari dari bahaya pandemik Covid ini. Amin,” jelasnya.

Menjelaskan perkara itu menerusi muat naik di Insta Story, Zizie berkata suaminya seorang yang mementingkan kebersihan dan kesihatan serta keadaannya baik-baik sahaja.

Zizie mendirikan rumah tangga dengan Bung Moktar pada Disember 2009. Hasil perkahwinan itu, mereka dikurniakan kembar lelaki iaitu Aadam Zac Izette dan Aaleph Zeke Izette, serta anak perempuan, Aalisa Belle Izette.

Pasangan itu turut mempunyai dua anak angkat iaitu Nayla Nurjenna dan Aaric Zayn Izette.


realme 7 Pro Dengan Kamera 64 Megapixel Sony IMX682, Bateri Hanya 34 Minit Untuk Cas Penuh!

Mantap! Ni ja yang kami boleh cakap bila telefon pintar realme 7 Pro ni betul-betul macam yang kami impikan. Kami pasti anda pun idamkan telefon pintar macam ni kan?

Siapa yang tak nak kalau telefon pintar anda mempunyai kamera 64 Megapixel dengan sensor Sony IMX682 dan bateri hanya mengambil masa 34 minit sahaja untuk cas penuh! Gila lah…

Telefon pintar keluaran realme pertama yang lulus TÜV Rheinland Smartphone Reliability Verification ini pasti takkan mengecewakan anda. Bagi anda yang memang ‘kaki selfie’ dan suka sangat mengambil gambar, Hah! Anda dah jumpa ‘jodoh’ anda.

Telefon pintar yang didatangi dengan 2 warna Mirror Silver dan Mirror Blue ini dilengkapi dengan kamera 64 megapixel dengan sensor Sony IMX682.

Kamera dengan Sensor Sony IMX682 ini mempunyai kemampuan light-sensing yang luar biasa gais. Walaupun background belakang anda nanti gelap, kurang cahaya, tapi dengan menggunakan kamera dari realme 7 Pro ni, gambar anda akan jadi sangat terang dan cantik!

Bukan itu jer, kamera realme 7 Pro juga mempunyai tiga filter malam paling popular iaitu Cyberpunk, Flamingo dan Modern Gold. Dengan hanya satu ‘tap’, anda boleh klik suasana malam yang cantik.

Yang kat bawah ni pulak imej menggunakan starry mode. Memang cun habis. Malam-malam pun kalau anda ambik gambar bintang ni memang betul clear dan sharp! Dah macam phootographer profesional ha…

Kamera memang dah letop dah, dia tambah pulak dengan pengecasan penuh bateri hanya mengambil masa 34 minit sahaja! Ia dikuasakan dengan cipset Snapdragon 720 dengan 65W SuperDart Charge! Patutlah laju…Siapa jer yang tak jatuh cinta? Betul save masa gais!

Bateri yang besar iaitu 4500mAh ini juga memang sangat membantu penggunaan harian anda nanti. Memang ‘asyik’ lah tengok media social anda tanpa gangguan nanti. Nak bergayut dengan boyfriend atau girlfriend berjam-jam pun tak ada masalah bateri low dah nanti.

Kamera depan, 32MP In-display Selfie Camera yang sangat jelas ini memang betul memenuhi keperluan selfie anda. Terserlah kecantikan natural beauty anda tu nanti.

Kamera depan realme 7 Pro yang mempunyai 32MP, iaitu resolusi kamera depan paling tinggi bagi produk mereka. Disertai dengan Artificial Intelligence (AI), kamera selfie ini pasti memberikan gambar terbaik walaupun dalam gelap.

Selain daripada itu, realme 7 Pro ini juga dilengkapi dengan lens ultra wide-angle dengan pandangan 119° ini. Dengan satu klik jer, anda boleh mengambil gambar pemandangan, landskap dan gambar grouping dengan perfect!

Bukan itu jer, anda juga mengambil gambar dan menikmati keindahan dunia mikro dengan jarak shooting 4cm sahaja. Pergh! Pasni banyak lah ekperimen gambar yang anda boleh buat.

Untuk anda yang nak feeling-feeling klasik atau retro. Anda patut gunakan lensa potret B&W. Memang betul tak menang tangan lah nanti kalau bab bergambar ni!

So amacam gais? On tak On? Dah takyah dok tunggu-tunggu lagi. Masuk jer Siri realme 7 dalam pasaran Malaysia nanti, anda terus grab jer telefon pintar ni okay! Saksikan live streaming pelancaran siri realme 7 pada 24 September ini pada 12 tengah hari di Facebook rasmi realme!


“Doakan Yang Terbaik Buat Kami”

Sejak semalam hangat diperkatakn mengenai rumah tangga pasangan ini apabila isteri kepada pengarah terkenal, Syamsul Yusof iaitu pelakon Puteri Sarah didakwa muncul di Pejabat Agama Islam Daerah Gombak, baru-baru ini.

Enggan mengulas lanjut mengenai yang terjadi dalam perkahwinan mereka, Syamsul memohon orang ramai mendoakan hubungan rumah tangganya dengan isteri dalam keadaan baik.

“Tak ada apa yang saya nak komen, ia hal peribadi. Hal yang personal dan harapnya dapatlah menghormati

“No komen, ini hal peribadi. Tetapi, saya berharap peminat dapat mendoakan yang terbaik buat kami sekeluarga,” katanya.

Dalam pada itu, Syamsul juga enggan memberi komen mengenai isterinya yang sudah tidak mengikuti akaun Instagramnya.

Terdahulu, Harian Metro melaporkan Puteri Sarah yang memakai jubah dan bertudung hitam dikatakan hadir bersama seorang wanita yang didakwa ibu mentuanya menarik perhatian orang ramai yang berada disitu.

Puteri Sarah bersama ibu mentuanya dikatakan masuk ke bahagian undang-undang keluarga bagaimanapun tidak dapat dipastikan tujuan sebenar kehadirannya itu .


Hairul Azreen Teringin Berlakon Filem Hollywood

Meskipun laris di layar perak selepas muncul menerusi beberapa filem aksi, bagaimanapun, jarang sekali kita melihat Hairul Azreen di kaca televisyen. Jika ada pun hanya sekadar membuat kemunculan istimewa.

Namun, Hairul berkata dia terbuka hati untuk menerima tawaran daripada syarikat A Aida Production menerusi telefilem Kain Kapan Berbisik. Ujarnya, dia sukakan jalan ceritanya yang menarik dan ia merupakan projek pertama selepas PKP.

BACA: Cara Jaga Anak Dikritik, Hairul Azreen Tiada Masa Baca Komen Netizen

“Diakui memang sudah lama tak berlakon telefilem. Apabila dapat tawaran ini ia kena pula dengan masa dan jadual saya. Tambahan pula pelakon, pengarah dan produksi semuanya menarik.

“Apabila saya dipanggil ke pejabat, saya bertanya juga cerita apa. Selepas baca skrip, saya terus suka. Sebab dalam telefilem ini elemen dan ‘plot twist’ yang diketangahkan sangat menarik,” katanya.

Berkongsikan mengenai pembabitannya dalam filem aksi, Hairul bersyukur usaha dan kerja keras ke arah itu semakin mendapat perhatian. Katanya, dia tidak kisah perlu bekerja lebih keras untuk menjayakan watak demi mendapatkan hasil terbaik.

“Buat filem aksi menuntut komitmen besar. Saya kalau nak buat biar ia berbaloi. Jadi saya cuba, sebab saya minat. Saya banyak rujuk pada Hollywood yang mana mereka diberi masa enam bulan persiapan sebelum filem.

“Mungkin untuk filem kita tak dapat peluang itu. Jadi, saya buat inisiatif sendiri dengan pergi berlatih dan buat badan,” katanya.

Sinonim dengan filem aksi, Hairul menafikan dia hanya mahu berlakon filem bergenre itu sahaja kerana sebelum ini dia pernah berlakon filem cinta dan komedi. Hairul berkata lagi, dia menyimpan impian untuk berlakon filem Hollywood.

“Dulu saya pernah berlakon filem cinta, remaja, komedi dan lain-lain. Jadi, saya sudah buat hampir semua genre. Mungkin ada orang kenal saya ketika berlakon dalam Paskal. Selepas Paskal saya buat Polis Evo 2 dan Wira.

“Jadi, orang nampak saya buat aksi saja. Mungkin mereka tak kenal saya sebelum itu. Tapi, tak apa sebab saya tahu diri sendiri yang mana ada fokus, sasaran dan impian. Impian saya nak ke Hollywood.

“Alhamdulillah, Wira menaikkan nama filem kita dan saya sendiri. Malah, beberapa pelakon, pelakon lagak ngeri dan ‘stand in’ Hollywwod sudah ‘follow’ saya di IG. Saya rasa macam satu pencapaian untuk saya,” katanya.


Liyana Jasmay Kongsi Tips Turun 4 Kg Dalam Tempoh 23 Hari

Setiap wanita pasti impikan bentuk badan langsing dan berat badan idaman. Baru-baru ini, pelakon Liyana Jasmay berkongsikan caranya menurunkan berat badan dalam masa 23 hari tanpa mengambil sebarang suplemen mahupun ubat kurus.

Berkongsikan di Instagram, Liyana berkata dia hanya mengamalkan diet seimbang tanpa mengambil makanan yang mengandungi karbohidrat dan gula. Akui pada mulanya pening kepala dan menggigil namun dia bertahan untuk mencapai berat badan 49kg.

BACA: Kaki Jadi Besar Lepas Bersalin, Liyana Jasmay Jual Kasut Jenama Mewah

“Selepas 23 hari diet tiada karbohidrat dan gula. Sasaran saya adalah 49 kilogram dan saya sangat gembiran lagi 0.3 kilogram sahaja lagi untuk sampai sasaran.

“Daripada 53 kilogram, saya tidak mengambil sebarang pil atau makanan tambahan. Saya hanya buang semua karbohidrat dan gula. Permulaan yang sukar, hari kelima saya gigil dan pening tapi teruskan juga,” katanya.

Dalam pada itu, Liyana memberitahu perkongsiannya itu adalah untuk memberi semangat kepada semua wanita di luar sana yang ingin menurunkan berat badan tanpa mengambil ubat kurus yang hanya membahayakan diri.

“Kenapa saya kongsi semua ini? Untuk beri semangat kepada wanita di luar sana, percayalah bahawa tiada makanan tambahan atau pil atau apa air mampu membuatkan anda kurus.

“Tiada jalan singkat, jalan pintas bahaya. Kita hanya perlu ada kemahuan dan jiwa yang kuat. Dalam keadaan macam mana pun, apa saja kita nak capai dalam hidup perlu ada kekuatan,” katanya.


“Kritikan Netizen Memang Menyakitkan, Tapi Saya Jadikan Peringatan”

Sudah hampir 18 tahun menceburkan diri dalam dunia hiburan, sudah pasti Siti Sarah sudah masak dengan asam garam kehidupan sebagai anak seni.  Tidak dapat lari daripada kritikan, Sarah mengakui kritikan yang dilemparkan oleh netizen menjadi peringatan untuk dirinya.

Meskipun kata-kata yang diterima sangat memedihkan, namun Sarah berkata dia menggunakan kritikan tersebut sebagai azimat untuk meneruskan kehidupan. Ujarnya lagi, dia mahu memperbaiki diri untuk menjadi lebih baik.

“Sebagai manusia, saya tak boleh lari dari membuat sebarang kesilapan. Apatah lagi hidup sebagai seorang selebriti, semuanya diperhatikan.

“Pada awalnya, kritikan netizen memang menyakitkan tetapi lama kelamaan, saya ambil perkara terbabit sebagai peringatan untuk diri saya. Saya mahu terus memperbaiki diri,” katanya kepada Astro Gempak.

Baru sahaja menyambut ulang tahun kelahiran yang ke-36, Sarah berazam mahu memberikan pengaruh dan contoh yang baik kepada peminat serta orang sekeliling.

“Sempena hari jadi, saya berharap agar dikurniakan umur panjang, kesihatan yang baik untuk saya dan keluarga serta rezeki yang melimpah.

“Saya juga menanam impian untuk menggunakan pengaruh yang saya ada sebagai seorang penyanyi. Saya mahu memberikan contoh yang baik kepada peminat dan saya berharap apa yang saya azamkan menjadi kenyataan,” katanya lagi.


Belanja Gambar Tak Berbaju, Peminat Naim Daniel Jadi Tak Keruan

Baru-baru ini perkongsian terbaru Naim Daniel menarik perhatian ramai apabila penyanyi dan pelakon itu memuat naik sekeping foto memaparkan dirinya dalam keadaan tidak berbaju.

Foto tersebut ternyata mengundang pelbagai reaksi dikalangan netizen terutamanya para gadis yang menyifatkan foto berkenaan cukup seksi apatah lagi memaparkan bahagian dadanya yang berbulu  secara dekat kepada peminatnya.

BACA: Naim Daniel Sebak Nampak Wan Emir Genggam Erat Tangan Mira Filzah

Dalam pada itu, beberapa rakan artis juga turut mengusiknya dengan imejnya yang tidak berbaju itu. Malah, ada netizen yang turut mempertikaikan tindakan peminat para gadis yang seolah-olah tidak keruan melihat gambar tersebut.

Tidak kurang juga ada yang mengatakan pasti ada perempuan yang akan menjadikan gambar berkenaan sebagai wallpaper telefon.

Meskipun gambar tersebut dihujani dengan pelbagai komen namun Naim hanya membiarkan komen-komen tersebut tanpa memberi sebarang respons meskipun ada yang cuba memintanya memadamkan gambar ‘mengundang’ itu.


Hanya Sempat Hamil Beberapa Hari, Yatt Hamzah Redha Keguguran

Hasrat untuk menimang cahaya mata kelima tidak kesampaian apabila pelakon Yatt Hamzah berkongsikan berita sedih apabila dia mengalami keguguran selepas keracunan makanan minggu lalu.

Menzahirkan perasaan sedih itu di ruangan Instagram, Yatt redha dengan nasib dan takdir yang menimpa dirinya. Ujarnya, meskipun hanya sempat hamil untuk beberapa hari sahaja, dia percaya dengan segala aturan Allah.

Menerusi perkongsian itu, Yatt turut memuat naik video saat-saat ketika janin anaknya itu ditanam. Lebih menyentuh hati, Yatt turut menitipkan kata-kata buat anaknya yang diberi nama Muhammad untuk menunggu mereka di pintu Syurga kelak.

Tunggu Bonda, Abah dan Kakak2 di pintu Syurga ya Anak. Bonda namakan Anakanda Bonda ini Muhammad Abdullah kerana Dia tetap anugerah Allah utk Bondanya. Peluang mengandungkannya itu mulia walaupun hanya sekejap saja. Bonda Redha dgn taqdirNYA, mudah2an ada hikmah yg tak ternilai. . InsyaaAllah ada janjiNYA yg baik2 utk ibu yg REDHA atas taqdirNYA walaupun hanya sempat mengandungkan beberapa hari sahaja. Wallahu a'lam. . AL – FATIHAH..? . MUHAMMAD ABDULLAH 15 SEPTEMBER 2020 3.30 PM . @zulfadhli_khiruddin #yattmengayat #fromtheheartofamujahidah #darihatiseorangmujahidah #bondaYattshare #sharingiscaring #THESUCIS #AllahyarhamMuhammadAbdullah #ALFATIHAH #miscarriage #miscarriagesupport

A post shared by  BONDA of 5, 4 here 1 in HEAVEN (@yatthamzah_suci) on Sep 18, 2020 at 7:25pm PDT

“Ya Allah aku redha namun aku tak boleh lupakan dia. Anakanda Bonda Muhammad. Tunggu Bonda, Abah dan Kakak2 di pintu Syurga ya Anak.

“Bonda namakan Anakanda Bonda ini Muhammad Abdullah kerana Dia tetap anugerah Allah untuk Bondanya. Peluang mengandungkannya itu mulia walaupun hanya sekejap saja. Bonda Redha dengan taqdirNYA, mudah-mudahanan ada hikmah yang tak ternilai,” tulisnya.

Yatt berkahwin dengan Mohamad Zulfahdli Khiruddin pada Februari 2016 dan dikurniakan tiga cahaya mata perempuan. Yatt juga turut mempunyai seorang lagi anak, Suci Hanania Malika, hasil perkahwinannya terdahulu.


Tak Sakitkan Hati Suami, Wawa Zainal Akui Makin Murah Rezeki

Hampir tujuh tahun berumah tangga, Wawa Zainal mengakui sebelum ini dia sering menyakitkan hati suaminya, Aeril Zafrel. Bagaimanapun, segalanya berubah apabila dia mengubah sikap dan menjaga hubungan dengan suami.

Wawa berkata rezekinya sekeluarga semakin terbuka luas selepas dia berubah sikap dan percaya bahawa jika kita mengutamakan pasangan serta keluarga pasti akan mengecap kebahagiaan.

BACA: Aeril Zafrel, Wawa Zainal Hulur Dana RM1.2 Juta Bina Masjid

“Saya selalu kongsi dalam seminar bahawa rezeki saya berubah 360 darjah selepas saya mengubah sikap saya, sebelum ini saya suka bergaduh, sakitkan hati Aeril dan suka cari fasal. Kadang-kadang benda kecil pun nak diperbesarkan! Selepas saya ubah sikap, rezeki kami pun semakin baik.

“Apabila saya nilai semula, sekarang saya percaya kalau kita jaga hubungan dengan suami dan utamakan keluarga, InsyaAllah rezeki murah,” katanya.

Dalam pada itu, Aeril mengakui hubungan mereka juga pernah diuji namun dia sentiasa bersabar dan berpegang kepada prinsip sesebuah ikatan perkahwinan. Ujarnya lagi, paling penting suami isteri perlu saling memaafkan.

“Ramai taanya rahsia kekalkan keharmonian rumah tangga, tipulah kalau kita kahwin tak ada masalah. Rasanya semua orang tahu diawal perkahwinan kami diuji dengan macam-macam ujian tapi kami menyokong satu sama lain dan saling memaafkan.

“Masa mula-mula kahwin tu memang ada gaduh tapi apabila dah jadi suami isteir baru kita tahu 100 peratus tentang perangai pasangan dan dalam tempoh itulah ujian sebenarnya,” katanya.

Wawa dan Aeril mendirikan rumah tangga pada 2013 dan dikurniakan tiga cahaya mata iaitu Ahmad Fakharuddin Attar, Hayla Maghfiratul Adzkiyaa dan Aya Soffya.


Puteri Sarah Unfollow Syamsul Yusof, Didakwa Ke Pejabat Agama

Tiada angin tiada ribut, timbul spekulasi mengenai rumah tangga pasangan ini apaila isteri kepada pengarah terkenal, Syamsul Yusof iaitu pelakon Puteri Sarah didakwa muncul di Pejabat Agama Islam Daerah Gombak, baru-baru ini.

Memetik laporan Harian Metro, Puteri Sarah yang memakai jubah dan bertudung hitam dikatakan hadir bersama seorang wanita yang didakwa ibu mentuanya dilihat oleh mereka berada disitu masuk ke bahagian undang-undang keluarga.

Bagaimanapun tidak dapat dipastikan tujuan sebenar kehadiran pelakon itu ke pejabat agama berkenaan. Ditanya mengenai dakwaan tersebut, Puteri Sarah memilih untuk tidak mengulas lanjut.

“Maaf, tiada apa yang ingin saya kongsikan buat masa ini,” katanya.

Hasil tinjauan mendapti Puteri Sarah dilihat tidak lagi menngikuti suaminya di Instagram. Malah, kali terakhir Syamsul memuat naik gambar bersama isteri dan anak-anak di Instagram sejak Mei lalu, manakala gambar bersama Puteri Sarah pula pada November tahun lalu.

Puteri Sarah dan Syamsul mendirikan rumah tangga pada 8 Mac 2014 dan dikurniakan dua cahaya mata Syaikhul Islam, 3, dan Sumayyah, kini berusia setahun.


Impian Wany Hasrita Beli Rumah Dua Tingkat Tercapai

Hasrat penyanyi Wany Hasrita untuk memiliki rumah sendiri akhirnya tercapai apabila berjaya menerima kunci kediaman pertamanya baru-baru ini.

Menerusi perkongsian di Instagram, Wany berkata dia memasang impian untuk memiliki kediaman itu sejak tahun lalu dan meluahkan rasa syukur segalanya dipermudahkan.

Alhamdulillah, alhamdulillah, alhamdulillah for everything. Betullah, kata-kata itu satu doa. Setiap hari sebut nak beli rumah, pegi haji & umrah doa permudahkan utk beli rumah. Ini azam saya tahun 2019, 1 tahun delay. Tapi Allah tahu bila waktu yg terbaik utk dia beri pada hamba-Nya. Ibu, ini rumah kita. Terima kasih pd semua yg mendoakan. ?? . Stay tuned for my house tour video on my youtube channel. . Special thanks to @mv4r suka buat org emotional. ?

A post shared by  WH (@wanyhasrita) on Sep 19, 2020 at 7:11am PDT

“Alhamdulillah, untuk segalanya. Betullah, kata-kata itu satu doa. Setiap hari sebut nak beli rumah, pegi haji & umrah doa permudahkan utk beli rumah.

“Ini azam saya tahun 2019, 1 tahun delay. Tapi Allah tahu bila waktu yang terbaik untuk dia beri pada hamba-Nya. Ibu, ini rumah kita. Terima kasih pada semua yang mendoakan,” tulisnya.

Dalam entri tersebut, Wany turut berkongsikan kepada peminatnya ruangan dalam rumah berkenaan. Ujarnya, dia akan melakukan beberapa pengubahsuaian sebelum berpindah masuk.

“Ini adalah tanggungjawab, rumah ini tak besar tak kecil tapi sedang cukup untuk kami berdua dan anak-anak kucing. Alhamdulillah,” ujarnya.


“Tak Dapat Nak Gambarkan Perasaan Bila Berhijab, Memang Sangat Indah”

Membuat keputusan untuk berhijab awal September, pelakon Hannah Delisha meluahkan rasa syukur keputusannya untuk berhijrah itu mendapat reaksi positif dan ramai mendoakan semoga dirinya terus istiqamah.

Menurutu Hannah, dia mula tergerak hari untuk berhijab pada penghujung Ramadan lalu namun terpaksa menangguhkan hasratnya itu memandangkan ada komitmen kerja yang perlu diselesaikan. Namun dia akui kini berdepan ujian sama ada dia cukup bersedia atau tidak untuk menutup aurat.

“Sebenarnya, penghujung Ramadan lalu saya sudah tergerak hati mahu bertudung. Saya pasang niat selepas tamat penggambaran drama Cinta Sekali Lagi, saya akan bertudung.

“Selepas tamat penggambaran, saya bertanya kepada diri sendiri betulkah saya bersedia untuk bertudung? Biasalah, apabila sudah pasang niat baik, ada sahaja bisikan yang mengganggu.

“Tak sangka pula dapat reaksi luar biasa. Apabila baca komen-komen, banyak yang positif dan mendoakan saya terus istiqamah,” katanya.

Tidak dapat menggambarkan perasaan apabila membuat keputusan untuk bertudung, Hannah berkata dia lebih tenang selepas berhijab. Ujarnya dia hanya mahu menjadi hamba yang lebih baik.

“Ramai yang bertanya apa sebab saya memutuskan untuk bertudung. Tak tahu bagaimana nak gambarkan perasaan, namun rasanya memang sangat indah. Ada rasa perasaan bercampur baur antara tenang, rasa kurang selamat, sayu sebab saya hanya cuma mahu jadi hamba Allah yang baik,” katanya.

Ada berkongsikan sebab mangapa dia bertudung menerusi saluran YouTube miliknya,
Hannah berharap perkongsiannya itu akan menjadi inspirasi kepada wanita Islam lain yang berdepan keraguan sama.

“Tiada siapa yang boleh menilai iman kita kecuali Allah. Saya harap kisah ringkas saya ini boleh menjadi inspirasi kepada wanita lain yang rasa masih persoalkan diri, tercari jawapan sama ada mahu pakai tudung atau tak.

“Insya-Allah, apabila kita sentiasa jaga hubungan kita dengan Allah, semuanya akan terjaga. Cuma ingat, apabila Allah tarik nyawa kita, kita sudah tidak fikir pendapat orang lain. Kita hanya perlu fikir apa yang Allah fikir mengenai kita,” katanya.


Zoey Rahman Hadiahkan Ibu Bapa Kondo Harga Setengah Juta

Setiap anak pasti ingin lakukan yang terbaik membahagiakan ibu bapa mereka. Seperti pelakon dan pengcara, Zoey Rahman, hasratnya untuk menghadiahkan sebuah rumah buat ibu bapanya akhirnya tercapai.

Sebagai membalas jasa kedua ibu bapanya, Zoey menghadiahkan sebuah kondominium bernilai kira-kira RM500,000 yang terletak di Cheras. Zoey berkata kejayaan dalam hidupnya kini adalah kerana restu dan doa ibu bapanya.

“Saya percaya rezeki yang saya kecapi adalah keberkatan doa ibu dan bapa. Jadi, saya mahu membalas jasa dan pengorbanan mereka yang menyokong serta menyayangi saya tanpa berbelah bahagi.

“Sejujurnya, saya percaya berkat doa ibu bapa membuatkan saya sampai ke tahap ini. Sudah beberapa tahun perniagaan ini berjalan lancar dan kuasa doa mereka amat luar biasa,” katanya.

Mengumumkan hadiah rumah untuk ibu bapanya pada majlis pelancaran produknya Mikaseries, Zoey meluahkan rasa syukur perniagaannya berkembang baik. Malah, segala yang dimilikinya kini bermula dari bawah menggunakan duitnya sendiri.

“Sepanjang mengusahakan bisnes ini, semuanya bermula dari bawah dan mengumpul duit sendiri menerusi bidang lakonan. Saya tidak membuat sebarang pinjaman untuk memulakan perniagaan ini.

“Saya juga gembira jenama yang saya usahakan ini mendapat sambutan yang sangat baik di platform e-dagang Shopee dan ia juga bakal dijual di Watsons tidak lama lagi,” katanya.


Afifah Nasir Tak Hirau Rupa Parasnya Ketika Berlakon

Mengakui tidak kisah mengenai rupa parasnya ketika melakonkan sesuatu watak, pelakon Afifah Nasir berkata dia lebih mengutamakan penghayatan watak untuk memastikan lakonannya memberikan impak kepada penonton.

Menurut Afifah, letaklah apa sahaja di wajahnya dia tidak akan merungut, malah sangat gembira sepanjang melakukan penggambaran kerana itu adalah minatnya dan tiada masalah untuk melakonkan apa sahaja watak.

I am not one to care about how I look on screen so long I get to deliver my character well enough for the audience to watch. Letak la air tanah ke, minyak or whatever on my face or hair, I’m not one to complain ? I enjoyed thoroughly shooting for #natijahkasihabah ! Drama yang tak payah makeup sangat and pakai baju kurung all the way?? with our legend @zamarulhisham93

A post shared by  Afifah Nasir (@afifahnasir93) on Sep 15, 2020 at 6:45am PDT

“Saya tidak kisah bagaimana wajah atau penampilan saya kelihatan di paparan skrin selagi saya dapat menyampaikan penghayatan karakter dengan baik kepada penonton untuk ditonton.

“Letaklah air tanah ke, minyak ke atau apa-apa sahaja ke wajah atau rambut, saya tidak akan memberikan rungutan.

“Saya sangat enjoy sepanjang penggambaran #natijahkasihabah! Drama yang tak payah bersolek sangat dan pakai baju kurung all the way bersama pelakon lagenda, Zamarul Hisham,” tulisnya.

Menerusi ruangan komen perkongsian itu, rata-rata netizen memuji bakat lakonan Afifah yang sangat semula jadi dan mengatakan lakonan adik kepada pelakon Anzalna itu sudah banyak peningkatan.


Frontliner ‘Awan Biru’ Pun Orang Penting Jugak!

Sedar tak sedar hampir 6 bulan kita ‘berperang’ dengan COVID 19 ni. Confirm tahun 2020 memang betul tinggalkan pengalaman yang tak dapat dilupakan. Dengan PKPP yang berterusan hingga bulan Disember ni, masing-masing mesti mengharapkan wabak ini hilang!

Dalam kita menghadapi norma baharu ni, macam yang kita tahu lah, geng frontliner sentiasa berada di saf depan untuk membantu ‘memulihkan’ keadaan wabak ini.

Tapi anda jangan buat-buat lupa pulak, pramugari pun frontliner dan petugas saf depan di awan biru. Mereka ni pun berkorban jugak semasa pandemik COVID-19 ni berlaku tau. Mereka akan sentiasa pastikan penumpang sentiasa berada dalam keadaan baik. Langkah berjaga-jaga sentiasa menjadi sebab utama.

Malah semasa wabak ini ‘datang’ kat negara kita pada pertengahan Mac, ada yang terpaksa diberhentikan kerja disebabkan penerbangan penerbangan terjejas teruk ketika wabak COVID-19 masih menular. Tapi mereka tetap boleh teruskan mencari rezeki, malah ada yang dah pun berbisnes!

Sekarang ni kerajaan hanya benarkan penerbangan lokal sahaja beroperasi tapi dengan syarat, SOP perlu sentiasa dijaga!

Tugas sebagai pramugari ni sebenarnya sangat berisiko tinggi untuk dapat jangkitan COVID-19 sebabnya mereka dekat dengan penumpang. Tapi precaution yang mereka buat adalah sentiasa pakai pelitup muka, guna hand sanitizer dan sentiasa kerap basuh tangan.

Kalau tak buat semua benda ni, senang- senang jer virus ni nak melekat kan? Cuba anda bayangkan bila balik dari penerbangan mereka tak boleh nak terus peluk famili. Kena pastikan diri mereka ‘bersih’ dulu. Pakaian semuanya perlu dicuci, dan mereka pun perlulah bersihkan diri dulu. Lepastu barulah dapat jumpa famili.

Macam ni lah pengorbanan yang mereka tanggung. Betul lah orang cakap, COVID-19 ni betul-betul bagi kesan kepada sesiapa ja pun.

Jadi pada anda, jangan buat penularan wabak ni tak penting. Anda sebagai penumpang make sure patuhi SOP yang pihak penerbangan buat ketika ini okay.

Buat anda yang pergi bercuti sekarang ni, walaupun diberi kelonggaran, anda perlu pastikan sentiasa jaga SOP. Jangan kerana sikap degil anda tu boleh memudaratkan orang lain. Kita kena pastikan tiada penularan wabak di samping dapat merancakkan lagi ekonomi negara.

Sentiasa update dengan info tentang COVID-19 ni. Untuk tahu dengan lebih lanjut tentang info sihat berkaitan COVID-19, klik jer link ini okay!

Banyak info yang dapat bantu anda lebih fahami apa yang anda perlu buat dikala negara kita sedang dilanda COVID-19 ini. #Kitajagakita


Diana Rafar, Zamarul Hisham Selamat Timang Anak Ketiga

Tahniah diucapkan kepada pelakon Zamarul Hisham dan Diana Rafar yang selamat menimang cahaya mata ketiga mereka Jumaat lalu. Berita gembira itu dikongsikan oleh Zamarul di Instagramnya semalam.

Menerusi perkongsiannya itu, Zamarul memaklumkan anak lelakinya itu seberat 3.57kg di sebuah pusat perubatan di Shah Alam, Selangor. Zamarul turut berkongsikan gambar bersama cahaya mata ketiganya itu.

Meluahkan rasa syukur di atas kelahiran anak ketiganya, Zamarul mengucapkan terima kasih kepada mereka yang mendoakan kesejahteraan isterinya. Menurut Zamarul anaknya dijangka lahir pada 16 September, tetapi selamat dilahirkan dua hari kemudian.

“Syukur alhamdulillah, kelahiran yang bakal menceriakan lagi keluarga kami. Terima kasih Allah atas rezeki yang diberikan. Terima kasih wahai anakku kerana kelahiranmu membuatkan papa terasa semakin muda.

“Terima kepada kepada yang sentiasa mendoakan Diana. Ingatkan baby nak keluar 16 haribulan, rupa-rupanya dia nak hari Jumaat juga. Alhamdulillah, Allah permudahkan segala urusan,” tulisnya.

Zamarul dan Diana mendirikan rumah tangga pada 2009 dan dikurniakan dikurniakan dua cahaya mata iaitu Kashfi Haikal, 10, dan Kayla Reysha, 3.


Netizen Puji Wan Emir Tolong Mira Filzah Masak Di Dapur

Selamat diijabkabulkan dua minggu lalu dan baru sahaja pulang dari berbulan madu, Mira Filzah dan suaminya, Wan Emir Astar dilihat tidak lokek berkongsikan momen mereka bersama di media sosial untuk tatapan peminat.

Baru-baru ini, Mira ada memuat naik beberapa video di Insta Story memaparkan dia sedang menyediakan masakan untuk makan malam. Apa yang menjadi perhatian, Wan Emir juga dilihat sangat ringan tulang membantu isterinya di dapur.

BACA: Kongsi Gambar Bulan Madu, Suami Beruban Dikata Macam Anak & Bapa

Dalam satu entri, Mira turut meluahkan rasa gembira melihat suaminya makan dengan penuh selera. Malah, Emir juga turut memuji masakan yang disediakan oleh isteri tercinta.

Menjengah di laman Twitter, rata-rata netizen dilihat teruja serta memuji pasangan tersebut yang saling bantu membantu dalam melakukan kerja-kerja rumah.

Tidak kurang juga ada yang menggelar pasangan itu Sugu Pavithra versi Melayu dimana seorang masak dan seorang lagi merakamkan video.


A Aida Ditawar RM20 Juta Untuk Jadi Isteri Kedua

Meskipun usianya kini mencecah 50 tahun, namun penerbit terkenal, Datuk A Aida masih lagi tampil cantik dan muda. Malah, sebelum ini A Aida meluahkan rasa syukur kerana masih mempunyai ramai peminat.

Terbaru, A Aida mendedahkan dia dilamar oleh seorang lelaki yang sanggup memberinya RM20 juta jika sanggup menjadi isteri kedua. Bagaimanapun, Aida menolak kerana enggan berkahwin dengan lelaki berstatus suami orang.

BACA: Terima 30 Jambak Bunga, A Aida Bersyukur Masih Jadi Rebutan

“Memang betul ada beberapa lelaki nak masuk meminang. Malah, ada individu yang ingin melamar dan akan melakukan transaksi wang sebanyak RM20 juta ke dalam akaun saya sekiranya bersetuju berkahwin dengan dia.

“Bagaimanapun, dia bukanlah orang bujang sebaliknya lelaki yang sudah berkahwin dan dia mahu menjadikan saya sebagai isteri keduanya. Saya terpaksa menolak lamarannya itu kerana tidak rela bermadu selain saya juga mempunyai kewangan kukuh,” katanya.

Kata Aida, lelaki tersebut melamarnya kira-kira tiga bulan lalu dan sanggup jumlah wang itu jika masih belum mencukupi. Namun, Aida menolak kerana bukan lelaki kaya raya yang dicari sebagai calon suami.

“Saya lebih selesa untuk berkawan saja sekarang, tapi dalam pada berkawan saya menjadi semakin terbiasa menjalani rutin kehidupan sekarang.

“Pergi pejabat, balik rumah tulis skrip dan berehat tenangkan fikiran mencari ilham di beranda. Namun, jika sudah sampai jodoh saya terima. Saya tak cari lelaki kaya, cukuplah jika dia boleh membimbing saya dunia dan akhirat,” katanya.

A Aida pernah mendirikan rumah tangga dengan penyanyi kumpulan Spring, Ameng pada 1994, tetapi bercerai pada 2003. Hasil perkahwinan itu mereka dikurniakan dua anak perempuan, Wan Az Aleesa, 23, dan Wan Azevanatassha, 18.

Aida mendirikan rumah tangga dengan pegawai polis, Sufian Sulaiman pada 2007, namun berpisah pada 2013. Mereka dikurniakan anak lelaki, Muhammad Rahul, 11.  Aida kemudian melangsungkan pernikahan dengan pelakon Ariff Aziz pada 21 Julai 2018, namun bercerai 10 bulan kemudian.


Bimbang Isteri Sedang Hamil Naik Tangga, Irwansyah Sediakan Lif Dalam Rumah

Hampir sembilan tahun menanti dan akhirnya bakal menimang cahaya mata sulung beberapa bulan lagi, pelakon dan penyanyi Indonesia Irwansyah memberitahu dia kini dalam proses melakukan persiapan menyambut kelahiran anak pertamanya.

Katanya lagi, dia dan isterinya, Zaskia Sungkar dalam perancangan untuk berpindah ke rumah baharu yang lebih selesa. Menerusi YouTube miliknya, Irwansyah turut berkongsi keadaan rumah baru mereka yang masih sedang diubah suai.

BACA: Sembilan Tahun Menanti, Irwansyah & Isteri Bakal Timang Anak Pertama

Apa yang menarik mengenai rumah barunya itu, Irwansyah turut menyediakan lif di dalam rumah kerana bimbang dengan keadaan isterinya yang kini sedang berbadan dua.

“Ini ruang untuk menonton TV, ruang untuk keluarga bersantai, dan nanti ada ruang untuk Zaskia bersenam. Walaupun ruang rumah tidak terlalu besar tapi cukup la untuk keluarga kecil saya.

“Nanti akan ada lif sebab bimbang nak biarkan Zaskia naik turun tangga dalam keadaan hamil. Jadi, nanti dia gunakan lif saja untuk naik ke ruang atas rumah,” katanya.